text:
0G
0G, singkatan tina kecap-kecap basa Inggris zero generation nu hartina generasi ka-0, nyaéta sebutan pikeun sistem atawa téknologi telepon radio mobil munggaran nu miheulaan téknologi telepon mobil sélulér 1G anu leuwih mutahir. Téknologi-téknologi anu digunakeun dina sistem 0G téh nyaéta Push to Talk (PTT atawa manual), Mobile Telephone System (MTS), Improved Mobile Telephone Service (IMTS), katut Advanced Mobile Telephone System (AMTS).
Sistem 0G bisa dibédakeun jeung sistem telepon radio tertutup nu leuwih tiheula aya (saperti sistem radio boga pulisi atawa sistem radio dina mobil taksi) dina harti yén sistem 0G mah sadia sacara komérsil (mangrupa bagian tina public switched telephone network) lengkep jeung nomer teleponna.
Telepon 0G biasana digantungkeun dina jero mobil atawa treuk, sanajan modél briefcase ogé aya sadia.
Conto téknologi ieu di antarana:
- Motorola nu babarengan jeung Bell System nawarkeun layanan telepon mobil komérsil munggaran di AS dina taun 1946.
- Sistem otomatis munggaran nyaéta IMTS bogana Bell System anu sadia dina taun 1962, sarta nawarkeun automatic dialing.
- Televerket mimiti ngajalankeun sistem telepon mobil manual munggaran di Norwégia dina taun 1966. Norwégia satuluyna jadi nagara munggaran di Éropah nu maké sistem telepon mobil otomatis.
- Autoradiopuhelin (ARP) anu ditawarkeun dina taun 1971 di Finlandia salaku jaringan telepon mobil komérsil pikeun publik di ieu nagara.
- B-Netz nu ditawarkeun dina taun 1972 di Jérman Kulon (nu teu merlukeun operator manusa pikeun ngahubungkeun para langganan).


c: text/html

text:
Tempat grosir tas wanita branded di Bandung
Tascantik.info adalah Tempat grosir tas wanita branded di Bandung terpercaya sejak 2010 dengan harga murah. Untuk kami yang berada di wilayah bandung dan sekitarnya seperti di : Campaka, Ciroyom, Dunguscariang, Garuda, Kebonjeruk, Maleber, Antapani Kidul, Antapani Kulon, Antapani Tengah, Antapani Wetan, Cisaranten Endah, Cisaranten Kulon, Cisaranten Bina Harapan, Sukamiskin, Cibadak, Karanganyar, Karasak, Nyengseret, Panjunan, Pelindunghewan, Babakan, Babakanciparay, Cirangrang, Margahayu Utara, Margasuka,
Sukahaji, Batununggal, Batununggal, Mengger, Wates, Caringin, Cibuntu, Cigondewah, Cigondewah Kidul, Cigondewah Rahayu, Cijerah, Gempolsari, Warungmuncang, Cihapit, Citarum, Tamansari, Binong, Cibangkong, Gumuruh, Kacapiring, Kebongedang, Kebonwaru, Maleer, Samoja, Babakan Asih, Babakan Tarogong, Jamika, Kopo, Suka Asih, Cibaduyut, Cibaduyut Kidul, Cibaduyut Wetan, Kebon Lega, Mekarwangi, Situsaeur, Cijawura, Jatisari, Margasari, Sekejati, Cigadung, Cihaurgeulis, Neglasari, Sukaluyu, Cicadas, Cikutra, Padasuka,
Pasirlayung, Sukamaju, Sukapada, Cipadung, Cisurupan, Palasari, Pasirbiru, Arjuna, Husen Sastranegara, Pajajaran,Pamoyanan, Pasirkaliki, Sukaraja, Ciumbuleuit, Hegarmanah,
Ledeng, Cipadung Kidul, Cipadung Kulon, Cipadung Wetan, Mekarmulya,Cipamokolan, Darwati, Manjahlega, Mekarmulya, Ancol, Balonggede, Ciateul, Cigereleng, Ciseureuh,Pasirluyu, Pungkur, Cipedes, Pasteur, Sukabungah, Sukagalih, Sukawarna, Gegerkalong, Isola, Sarijadi, Sukarasa, Babakanciamis, Braga, Kebonpisang, Merdeka, Cigending, Pasanggrahan, Pasirendah, Pasirjati, Pasirwangi, Ujungberung kami memberikan free ongkos kirim. Kami menyuplai tas wanita di beberapa toko di bandung dengan pembelian grosir.
Tempat grosir tas wanita branded di Bandung online dan terlengkap hanya di tascantik.info. Pelanggan kami tersebar di seluruh wilayan indonesia, seperti di batam, mangga dua, jakarta, tangerang, bali, manado, balikpapan, samarinda, bekasi, depok, medan, surabaya, denpasar, lombok, lampung, palembang, purwokerto, malang, kudus, jepara, pekalongan, pemalang, slawi, brebes, bumiayu, ambon, ternate, pontianak dan kota besar lainnya.
untuk pemesanan tas cantik branded import silahkan hubungi cs kami.
tas branded populer 2015:
- Grosir Tas Murah Bandung Jawa Barat 40282
- Grosir Tas Murah Pasirlayung Bandung Jawa Barat
- Tas Murah Bandung Kota Bandung Jawa Barat 40291
- Tas Wanita Bandung Ciseureuh Kota Bandung Jawa Barat
- Tas Wanita Bandung Kota Bandung Jawa Barat
- Tas Murah Bandung Kota Bandung Jawa Barat
- Pabrik tas bandung Samoja Kota Bandung Jawa Barat
- Grosir Tas Murah Bandung Jawa Barat
- Konveksi Tas Balong Gede Kota Bandung Jawa Barat
- Tas Wanita Bandung Kota Bandung Jawa Barat 40243 Indonesia

robotstxt: allowed

filter: keep


text:
Sampurasun...
Tepi ka waktu ieu, can loba nu ngabahas kalawan jembar naon bae nu kaasup ugeran dinu kecap paribasa, Silih Asih, Asah jeung Asuh teh.
Babasan disebut oge kacapangan atawa motto nu kacida dipiwanohna ku masyarakat Tatar Pasundaan, nyaeta Silih Asih - Silih Asah - Silih Asuh sok disingget istilahna jadi SILAS.
Upama dianggap yen Silih Asih - Silih Asah - Silih Asuh teh mangrupa hiji sistim, geus tinangtu urang kudu neangan unsur naon bae nu kaasup Silih Asih - Silih Asah - Silih Asuh teh. Moal henteu eta unsur-unsur teh kudu jadi pituduh anu positif pikeun tingkahlaku atawa rengkak polah manusa enggoning hirup kumbuh di lingkungan masarakatna. Kapan mungguhing manusa teh kaasup homo socius, tegesna mahluk anu hirupna kukumbuhan. Tambah eces deui yen Silih Asih - Silih Asah - Silih Asuh teh alat pikeun campur gaul, nyaeta ku ayana kecap SILIH. Ieu kecap teh tuduh kana ayana pagawean anu pabales-bales (resiprokal), hartina aya dua pihak, atawa nu dianggap dua pihak boh sabage subyek boh sabage obyek.
Sanggeus nitenan sawatara kamungkinan, unsur naon bae nu kudu nyampak dina unggal aspek Silih Asih - Silih Asah - Silih Asuh tea, kapapay aya sawatara unsur anu raket tumalina, nyaeta :
1. SILIH ASIH
Sacara harfiah SILIH ASIH nyaeta rasa atawa tingkah laku nu nembongkeun silih pikanyaah, silih pikaasih, silih pikaheman. Dr Sulaeman B. Adiwidjaja, nu nitenan kana kahirupan masarakat, hususna di Tatar Sunda, geus ngumpulkeun harti jeung ma'na Silih Asih, ceuk inyana Asih teh miboga unsur anu wincikanana saperti ieu di handap:
- Asih nyaeta gawe
- Asih nyaeta aktif
- Asih nyaeta ayana dedikasi
- Asih nyaeta bisa badami (kompromi)
- Asih nyaeta disiplin
- Asih nyaeta ngabagikeun tanggung jawab
- Asih nyaeta sabar
- Asih nyaeta ajen jeung tujuan
- Asih nyaeta pangorbanan
- Asih nyaeta ekspresi diri
- Asih nyaeta realitas hirup
- Asih nyaeta ayana kajujuran
- Asih nyaeta rasa sugema tina hasil gawe bareng
- Asih nyaeta rasa kaendahan
- Asih nyaeta sakapeung nimbulkeun kapeurih tapi bisa dirasionalkeun, disublimasikeun
- Asih teh mikabutuh waragad
Ku sim kuring wincikan Dr. Sulamen B, Adiwijaya di luhur dipedar deui malar leuwih eces pamaksudanana, sarta muga-muga bae bisa kapapay ajen-inajen (nilaibudaya) nu dikandungna.
- Asih nyaeta Gawe
Nu dimaksud teh nya eta salasahiji tanda yen urang miboga rasa asih, rasa nyaah eta teh bakal dilaksanakeunana dina wangun "gawe". Rek pagawean nu sipatna lahir nyaeta nu mangrupa pangupa jiwa, bisa oge nu mangrupa pagawean batin upamana bae ngadu'akeun sangkan nu dipikaasih tea pinanggih jeung kabagjaan.
- Asih nyaeta Aktif
Aktif ngandung harti terus neangan tarekah, sangkan nu dipimaksud hasil. Bisa dihartikeun oge yen nu kudu aktif teh diri urang pribadi anu kudu tiheula nuwuhkeun rasa asih ka nu sejen.
- Asih nyaeta Rukun Gawe (kerjasama)
Asih, hususna upama dikeunakeun ka jelema, ngandung harti aya pihak nu mikaasih jeung nu dipikaasih. Dua pihakanana geus sakuduna pada silih pikaasih, hartina daek digawe babarengan pikeun ngawujudkeun nu jadi tujuanana. Ulah pahiri-hiri. Ulah ngocencang sosoranganan.
- Asih nyaeta Ayana Dedikasi
Dedikasi, tegesna junun tur teguh hate. Ieu ngandung harti sanajan naon bae halangan harungan nu karandapan, henteu matak jadi reuntas harepan. Upamana bae urang asih kana pagawean nu keur digarap; tinangtu kudu dibarengan ku dedikasi nu luhur, sangkan eta pagawean aya hasilna, luyu jeung nu dipikahayang.
- Asih nyaeta Bisa Badami (kompromi)
Asih teh dipilampahna ku dua pihak. Ieu ngandung harti kudu aya tarekah pikeun nyaruakeun pamanggih (persepsi). Pikeun nyaruakeun pamanggih tea nya kudu dibarengan ku bisa badami, matotoskeun tujuan nu rek dihontal. Jadi musawarah teh kaasup unsur pikeun ngawujudkeun rasa asih.
- Asih nyaeta Disiplin
Tegesna rasa asih teh mikabutuh ayana disiplin diri, kasatiaan jeung kamampuh ngawatesan diri.
- Asih nyaeta Ngabagikeun Tanggung Jawab
Kulantaran asih teh ngawujudna dumeh aya dua pihak tea, aya subyek aya obyek. Ku kituna pada-pada miboga hak jeung tanggung jawab. Apal kana hak jeung tanggung jawabna masing-masing, eta jadi ciri silih asih.
- Asih nyaeta Sabar
Moal henteu dina pagiling-gisikna dua pihak tea, komo jeung kudu nyaruakeun pamanggih atawa kahayang mah, bakal loba cocoba jeung halangan harunganana. Ku kituna kacida perluna aya sipat sabar jeung silih eledan.
- Asih nyaeta Ajen jeung Tujuan
Rasa asih teh kaasup hal nu teu nembrak (abstrak), jadi kaasup sistim ajen-inajen (B.I: nilai). Ajen kamanusaan di antarana nyaeta rasa asih. Rasa asih bisa dimimitian ku asih ka pribadina, dibuktikeun ku miara kasehatan lahir batin dirina. Ti dinya asih ka lingkungan jeung sasamana nu akhirna asih ka
Alloh Nu Nyiptakeun dirina. Eta sababna rasa asih teh kaasup jadi tujuan tina asih tea.
- Asih nyaeta Pangorbanan
Rasa asih kalan-kalan sok ngaheulakeun kapentingan dirina pribadi wungkul nyaeta nu sok disebut egois. Padahal ari sajatining asih teh nyaeta sadia pikeun bakorban demi nu dipikaasihna. Ari pangorbananana bisa bae dina wangun materil atawa moril. Ngan nu tetela keur ngawujudkeun rasa asih teh mikabutuh ayana pangorbanan.
- Asih nyaeta Ekspresi Diri
Rasa asih nyampakna dina parasaan, hiji hal anu abstrak. Rasa asih ieu teh dina hakekatna mah mangrupa ekspresi diri sagemblengna. Jelema nu teu bisa ngaekspresikeun rasa asihna, geus tinangtu bakal kaganggu kasaimbangan jiwana. Sabalikna jelema nu bisa ngaekspresikeun dirina ku cara mikaasih ka nu sejen, bakal ngarasa hirupna aya gunana, tumuwuh kapercayaana dirina.
- Asih nyaeta Realitas Hirup
Hirupna jelema teh mangrupa hiji kanyaataan, hiji realitas yen dirina aya. Ku kituna nembongkeun rasa asih teh, hiji cara pikeun nembongkeun kanyataan (realitas) hirup.
- Asih miharep Ayana Kajujuran
Kulantaran silih asih teh hiji pagawean anu kudu aya dua pihak, nyaeta nu mikaasih jeung nu dipikaasih (resiprokal), tangtu bae ti dua pihakanana kudu aya kajujuran. Jujur di dieu ngandung harti bruk-brak teu salingkuh. Silih percaya anu iklas tur wening.
- Asih nyaeta Rasa Sugema tina Hasil Gawe Bareng
Rasa silih asih bakal leuwih pageuh, bakal leuwih gede duriat silaturahmina, upama hasil rukun gawe babarengan, hasil silaturahmi teh matak nimbulkeun kasugemaan keur kabeh pihak. Rasa sugema teh torojolna tina rasa silih ajenan lahir batin. Rasa hayang silih sugemakeun.
- Asih nyaeta Rasa Kaendahan
Kulataran asih teh nyampakna dina rasa, ari salasahiji unsur rasa teh nyaeta rasa "endah". Rasa endah bakal nuwuhkeun kaendahan lahir batin. Bakal karasa endah saparipolahna, bakal karasa asri tur wening usik batinna. Geter silaturahmi nu endah tur pinuh ku kasugemaan bakal karasa ku sarerea.
- Asih Sakapeung Nimbulkeun Kapeurih tapi Bisa Dirasionalkeun, Disublimasikeun
Kulantaran asih teh mangrupa gerakna batin, moal henteu dina hiji waktu bakal kajadian rasa asih karasana matak peurih. Eta rasa kapeurih teh kulantaran ayana rasa egois, rasa hayang ngaheulakeun atawa mentingkeun kasuagemaan pikeun dirina pribadi. Tapi upama kapeurih tea ditarima jeung dilenyepan kalawan rasional bari ayem mah, eta rasa kapeurih teh bisa dirasionalisasikeun, hartina bisa ditarima ku akal, nu balukarna bisa narima kana kaayaan nu tumiba kalawan sadrah. Malah teu mustahil rasa kapeurih bisa dikamalirkeun dina karya nyata.
- Asih teh Mikabutuh Waragad
Teu bisa henteu, sanajan henteu salilana, tapi sabagian gede enggoning ngawujudkeun rasa asih teh bakal mikabutuh ayana waragad. Aya biaya pikeun ngawujudkeun kasugeman kabeh pihak.
Ku kituna tetela geuning SILIH ASIH teh leuwih condong kana ajen kualitas intrinsik (nu nyampak dina batin pribadi) manusa. Pinuh ku ajen silaturahmi anu welas tur asih kacida kandelna. Ku kituna taya deui jalanna iwal ti urang mampuh ngawujudkeun unsur-unsur Silih Asih dina tingkah laku sapopoe enggoning campur gaul jeung papada manusa; jeung papada mahluk Alloh lianna. Moal henteu lila-lila mah sabudeurna lingkungan hirup urang bakal disimpay ku rasa silih asih silaturahmi anu wening tur tengtrem ayem.
2. SILIH ASAH
Tumut kana sistem wincikan SILIH ASIH nu digarap ku Dr. Sulaeman B. Adiwidjaja, sim kuring nyusun unsur-unsur SILIH ASAH make metodeu kitu oge, yen SILIH ASAH teh miboga unsur :
- Asah nyaeta boga sumanget jeung kahayang
- Asah nyaeta mampuh ngadalian diri
- Asah nyaeta alat keur ngahontal tujuan
- Asah nyaeta metode
- Asah nyaeta sabar
- Asah nyaeta bruk-brak (keterbukaan)
- Asah nyaeta ngatur
- Asah nyaeta kajujuran
- Asah nyaeta garapan nu lumangsung terus (berkelanjutan)
- Asah nyaeta ngaropea (pengelolaan)
- Asah nyaeta kreatifitas
- Asah nyaeta inovatif
- Asah nyaeta mere pangajen (menilai)
- Asah nyaeta wani diuji
- Asah nyaeta proaktif
- Asah nyaeta bajoang
- Asah nyaeta kualitas diri
- Asah nyaeta komunikasi
- Asah nyaeta sinergik
Konsep dasar silih asah nyaeta silih tambahan kanyaho, silih seukeutan elmu pangaweruh, silih tambahan pangalaman. Ningkatkeun kamaheran jeung ningkatkeun kualitas mikir pikeun ngungkulan tangtangan atawa masalah nu disanghareupan. Anapon pikeun manusa mah, masalah tangtangan teh moal aya tungtungna. Kaungkulan hiji masalah tangtu bakal datang deui masalah sejenna, da kitu pidawuh Alloh Swt dina Al Balad ayat 3,4 oge. Sabab mungguhing kualitas hirupna hiji jelema enas-enasna mah nyaeta runtuyan kamampuh dina ngungkulan panangtang jeung masalah hirup jeung kahirupan nmu karandapanana. Ku kituna mun eta manusa teh henteu mibanda kamapuh pikeun ngungkulan kasulitanana, tinangtu bakal ngarandapan katunggaraan nu lain lumayan.
Pikeun bisa ngungkulan panangtang jeung masalah hirup, taya deui jalanna iwal ti urangna pribadi kudu beunghar ku elmu pangaweruh, loba kabisa, rancage, binekas tur binangkit. Pancegna mah harti SILIH ASAH teh nyaeta cara atawa tarekah pikeun nambahan kanyaho jeung elmu pangaweruh boh lahir boh batin. Sarta dina prungna angger kudu aya dua pihak, nyaeta nu ngasah jeung nu diasah. Nu mapatahan jeung nu dipapatahan.
Nurutkeun unsurna SILIH ASAH bisa diwincik saperti kieu :
- Asah nyaeta Boga Sumanget jeung Kahayang
Pikeun nambahan kanyaho tangtu kudu didadasaran heula ku ayana sumanget jeung kahayang nu nyampak dina dirina. Tanpa sumanget jeung kahayang, musatahil bisa ngulik elmu pangaweruh. Tumuwuhna sumanget taya deui iwal ti bisa ngayakinkeun diri yen dirina mampuh pikeun terus ngulik elmu pangaweruh.
- Asah nyaeta Mampuh Ngadalian Diri
Pikeun ngahontal hasil nu nyugemakeun, kamampuh ngadalian diri atawa boga disiplin kacida perluna. Sabab ngulik elmu hentgeu bisa sangeunahna, sakarep-karep. jelema anu teu boga disiplin bakalna moal maksimal dina ngulik elmu pangaweruh.
- Asah nyaeta Alat keur Ngahontal Tujuan
Gunana elmu pangaweruh hasil tina Silih Asah teh nyaeta dipibandana elmu pikeun alat ngahontal tujuan. Sabab kapan sagala rupa oge aya elmuna aya padikana, aya carana. Ku kituna sing saha nu loba mibanda elmu pangaweruh eta teh lir jelema nu mibanda rupa-rupa pakarang; tapi mangpaat henteuna eta pakarang gumantung kumaha ngagunakeunana.-
- Asah nyaeta Metode
Ngulik elmu pangaweruh henteu bisa sagawayah, tapi kudu nyusun puguh entep seureuhna. Ieu ngandung harti aya padikana atawa aya metodena. Aya cara jeung prakprakanana.
- Asah nyaeta Sabar
Salah sahiji pasaratan pikeun urang ngulik elmu pangaweruh, nyaeta ayana kasabaran, temen wekel tur henteu gancang bosen. Sabab ari elmu pangaweruh teh tumuwuhna menta waktu, aya proses, jadi tetela kudu dibarengan ku kasabaran.
- Asah nyaeta Bruk-brak (keterbukaan)
Diajar paelmuan atawa ngajarkeun elmu pangaweruh mutlak kudu bruk-brak nembrak, hartina euweuh nu disumput salindungkeun. Teu saeutik elmu pangaweruh anu ayeuna geus leungit sabab henteu kawariskeun atawa kaajarkeun sagemblengna ka nu sejen. Ku kituna boh nu ngajar boh nu diajar kudu sarua nembrakna. Pada-pada didadasaran ku boga karep rek nepakeun jeung nyeuseup elmu pangaweruh.
- Asah nyaeta Ngatur
Nepakeun jeung narima elmu pangaweruh henteu bisa kitu bae, tapi aya aturanana, jadi kudu diatur boh nurutkeun tahapan luhur handapana paelmuan, boh didasarkeun kana kaayaan jeung kaperluanana, kana umur jeung kamampuhna. Bisa oge dina harti ngatur bahan nu rek diajarkeun, kitu deui ngatur waktuna.
- Asah nyaeta Kajujuran
"Kajujuran" bisa dihartikeun yen dina nemakeun elmu pangaweruh perlu ku kaobyektifan, sangkan hasilna bener-bener miboga kualitas elmu nu bebas tina parasaan subyektif.
- Asah nyaeta Garapan nu Lumangsung Terus (berkelanjutan)
Elmu pangaweruh teh karek kahontal ku ngaliwatan proses anu nambahan terus (kumulatif). Ku kituna dina nemakeunana oge tinangtu menta waktu nu taya eureunna, lumangsung terus. Kapan ngulik elmu pangaweruh teh jadi kawajiban sapanjang hirup.
- Asah nyaeta Ngaropea (pengelolaan)
Nemakeun jeung ngulik sugrining elmu pangaweruh tinangtu miboga sistem, metode jeung didaktikna. Perlu diropea cara jeung prakprakanana, sangkan luyu jeung ajas ngatik-ngadidik atawa nemakeun kanyaho ka nu sejen.
- Asah nyaeta Kreatifitas
Kreativitas dihartikeun daya hirup nu rancage. Silih asah pangaweruh, silih seblok kanyaho, eta mikabutuh daya kreatif boh ti nu ngasahna boh ti nu diasahna. Ayana karancagean kacida perluna dipibanda ku sing sugri nu hayang ningkatkeun sumber daya pribadina.
- Asah nyaeta Inovatif
Inovatif bisa dihartikeun kakuatan nu mere daya tumuwuh nu anyar, tepi ka elmu pangaweruh teh bisa digunakeun pikeun ngungkulan masalah-masalah anyar. Mekarna elmu pangaweruh nya eta ku ayana daya inovatif. Tumuwuhna daya inovatif jadi ciri ngagedurna daya hirup dina dirina.
- Asah nyaeta Mere Pangajen (menilai)
Pikeun mikanyahyo kualitas elmu pangaweruh, tangtu bae perlu ayana pangajen (penilaian). Silih asah oge hakekatna mah pikeun mikanyaho (nganiley) antara hiji jalma jeung jalma nu sejenna, nya ngagelarkeun proses silih asah. Jadi bisa disebutkeun yen nu ngasah nya eta nu mere pangajen, jeung nu diasahna nyaeta nu jelema nu diajenna. Ku kituna kakara bakal aya proses nu sipatna resiprokal (pabales-bales).
- Asah nyaeta Wani Diuji
Samangsa-mangsa aya proses silih asah, tegesna aya silih temakeun pangaweruh, ngandung harti oge geus sadia pikeun diuji, dites, dicoba kanyahona tea. Ieu ngandung harti bakal bras kana pangajen kualitas nu diujina.
- Asah nyaeta Proaktif
"Proaktif", meh saharti jeung rancage, rancingas, rapekan; henteu kuuleun henteu cicingeun. Mikirna salawasana postif jeung dinamis. Salawasana nyieun tarekah sangkan nu dipimaksudna bisa kahontal. Jelema anu proaktif moal pinanggih jeung "frustasi, stress" atawa peunggas harepan.
- Asah nyaeta Bajoang
Tangtu bae boh keur nu "ngasahna" boh nu keur" diasahna", poses silih asah teh ngandung perjoangan nu taya reureuhna. Ku kituna mikabutuh ayana sumanget bajoang nu ngagedur.
- Asah nyaeta Kualitas Diri
Ieu mah geus tetela pisan yen sing saha nu terus tumerus ngasah dirina, boh elmu lahir boh elmu batin, bakal nangtukeun kana ajen atawa kualitas dirina. Kapan sakitu ecesna yen jelema nu boga elmu pangaweruh mah darajatna teh leuwih luhur tibatan nu teu boga pangaweruh.
- Asah nyaeta Komunikasi
Pikeun lumangsungna proses silih asah anu optimal, tinangtu mikabutuh ayana komunikasi nu lancar ti dua pihakanana. Ieu ngandung harti kudu tumuwuh rasa mikabutuh jeung dipikabutuh. Ku kituna kamaheran ngayakeun komunikasi kacida diperlukeunana. Salah komunikasi (miskomunikasi) geus tinangtu bakal ngajadi panghalang kana proses silih asah.
- Asah nyaeta Sinergik
Hartina sinergik (sinergic), nyaeta kamampuh pikeun nuwuhkeun hiji hal anu anyar tina tepungna dua hal anu beda. Kapan ari silih asah teh ngandung harti aya dua pihak atawa sababaraha pihak anu silih interaksi. Unggal pihak pada miboga kanyaho jeung elmu pangaweruhna sewang-sewangan. Dina proses silih asah pisan tina rupa-rupa kanyaho teh bisa nuwuhkeun hiji kanyaho (pangaweruh, elmu) anu anyar, minangka hasil pagesrekna komunikasi ti sababaraha pihak.
Kitu di antarana wincikan unsur-unsur SILIH ASAH teh.
Upama dititenan tetela enas-enasna tinsa SILIH ASAH teh nyaeta ukuran kualitas kognitif jeung psikomotorik unggal jelema, tegesna kamampuh, kamaheran, katerampilan dina ngungkulan masalah hirup. Mangpaatna elmu pangaweruh teh taya lian ngan pikeun ngungkulan rupaning masalah jeung tangtangan nu disangahareupan sapopoe. Ari kampuhan pikeun ngungkulan masalaha teh kapan kudu ngarandapan proses diajar, nya eta SILIH ASAH tea. Kapan nu ngabedakeun manusa jeung mahluk sejenna teh nyaeta kualitas akal jeung elmu pangaweruhna. Ku kituna nya gelar paribasa jeung babasan di Sunda :
- Manuk hiber ku jangjangna, jalma hirup ku akalna.
- Moal ngakeul mun teu ngakal, moal ngarih mun teu ngoreh.
3. SILIH ASUH
Kecap ASUH ngandung harti ngabingbing, ngatik ngadidik, ngajeujeuhkeun, makihikeun, silih raksa, silih riksa, silih jaga dibarengan ku rasa nyaah jeung asih. Jadi SILIH ASUH bisa dihartikeun silih aping, silih jaring, silih pikanyaah, silih pihapekeun diri, silih tanggeuy ku kadeudeuh, silih ajen inajenan, silih hormat. Nu ahirna ngawujudkeun rasa anu tengtrem ayem, pinuh ku geter silaturahmi anu wening. Anu saluhureun mikanyaah ka nu sahandapeun, anu sahandapeun ngajenan ka nu saluhureun, jeung sasama silih tulung tinulungan. Silih jeuhjeuhkeun kadeudeuh, silih pakihikeun rejeki. Sagala rupa kudu dipilampah bari jeung titih rintih, nete taraje, nincak hambalan, nyusun jeung ngentep seureuh nurutkeun tatakramana. SILIH ASUH teh bisa disinggetkeun dina kecap anu populer nyaeta kudu POSISIONAL, PROPORSIONAL jeung PROFESIONAL.
Unsur tina SILIH ASUH di antarana :
- Asuh nyaeta kasadarajatan
- Asuh nyaeta ngahargaan
- Asuh nyaeta kaiklasan
- Asuh nyaeta bakorban
- Asuh nyaeta mikawanoh diri pribadi
- Asuh nyaeta kajujuran
- Asuh nyaeta adil
- Asuh nyaeta sinatria
- Asuh nyaeta regenerasi
- Asuh nyaeta panghormatan
- Asuh nyaeta kaderisasi
- Asuh nyaeta pangakuan
- Asuh nyaeta kaweningan hate
- Asuh nyaeta tanggung jawab
- Asuh nyaeta rasa sauyunan (kebersamaan)
Upama dipedar leuwih gemet, SILIH ASUH teh ngandung harti saperti ieu di handap :
- Asuh nyaeta Kasadarajatan
Kasadarajatan bisa dihartikeun ayana rasa karumasaan yen pada-pada mahluk Alloh. Tegesna henteu kaancikan ku rasa hayang ngelehkeun atawa hayang neken, jajauheun kana hayang ngajajah mah. Dua pihakanana pada narekahan sangkan aya kasaimbangan anu luyu jeung tatakrama sosial.
- Asuh nyaeta Ngahargaan
Silih hargaan atawa silih ajenan, tegesna pada-pada narekhan sangkan interaksi teh panceg ngajenan hak ajasi pribadina masing-masing.
- Asuh nyaeta Kaiklasan (kerelaan)
Silih asuh nyatana kasadiaan ti kabeh pihak pikeun sacara iklas tur rela nyadiakeun waktu, tanaga jeung pikiran geusan ngawujudna suasana silih asuh.
- Asuh nyaeta Berkorban
Sanggeus ayana kaiklasan tinangtu bakal sadia pikeun bakorban. Sabab ngasuh ngandung harti aya hal-hal anu sipatna pribadi kudu dikorbankeun pikeun ngawujudna suasana silih asuh.
- Asuh nyaeta Mikawanoh Diri Pribadi
Kulantaran salah sahiji ciri tina Asuh teh nyaeta proporsional, ieu ngandung harti dua pihakanana kudu wanoh kana kamampuh jeung posisi dirina, tepi ka dirina apal lebah mana posisina, naha dina posisi kudu ngasuh atawa keur jadi nu diasuhna.
- Asuh nyaeta Kajujuran
Sarat utama pikeun tumuwuhna rasa silih percaya nu ahirna ngawujud jadi rasa silih asuh, nyaeta nyampakna kajujuran ti dua pihakanana. Jujur dina harti beresih hate, bruk-brak, henteu beungeut nyanghareup ati mungkir, henteu suudon atawa goreng sangka; daek narima kanyataan saayana.
- Asuh nyaeta Adil
Kaadilan, tegesna ngajenan kana hak jeung kawajiban boh keur dirina pribadi boh keur batur. Ayana kaadialan bakal nuwuhkeun pageuhna tatali batin.
- Asuh nyaeta Sinatria
Sinatria nyaeta sipat wani ngaku kana kasalahan jeung kakurang dirina, sarta wani ngaku kana kapunjulan nu sejen. Sipat sinatria bakal nuwuhkeun rasa diajenan.
- Asuh nyaeta Regenerasi
Enas-enasna tina silih asuh nyaeta ayana tujuan pikeun nemakeun kanyaho atawa kalungguhan ka entragan nu anyar. Jadi mibanda daya regenerasi. Hal ieu teh kacida perluna pikeun lumangsungna peradaban bangsa, pikeun kamajuan bangsa. Tanpa ayana rasa silih asuh tinangtu proses regenarasi bakal kandeg.
- Asuh nyaeta Panghormatan
Hakekatna pikeun nu ngasuh atawa keur nu diasuh, silih asuh teh bukti tina rasa panghormat ti dua pihak. Rasa hormat bakal tumuwuh upama aya geter-geter gaib nu sumirat tina kapribadianana nu ngabalukarkeun batur ngarasa yen kudu mihormat.
- Asuh nyaeta Kaderisasi
Kaderisasi, nyaeta tarekah pikeun nepakeun pancen atawa udagan ka generasi nu anyar anu ngahaja diaping dijaring, dibebener sangkan muru kana hiji tujuan anu geus ditangtukeun. Proses kaderisasi leuwih neueulkeun kana ayana proses transformasi ajen atawa pangaweruh. Lumangsung hiji organisasi bakal kacida gumantungna kana kalancaranana proses kaderisasi; sarta ieu teh bakal kawujudkeun ku ayana SILIH ASUH.
- Asuh nyaeta Pangakuan
Proses SILIH ASUH ngandung unsur ayana pangakuan anu jujur ti dua pihakanana. Pada-pada ngarasa yen silih pikabutuh. Duanana kudu pada ngaku yen boh nu ngasuh boh nu diasuh, eta teh pagawean anu kudu dipilampah ku duapihakanana. SILIH ASUH moal bisa ngawujud upama anu aktipna ngan salasahiji pihak bae.
- Asuh nyaeta Kaweningan Hate
SILIH ASUH kakara bisa karasa geter silaturhamina upama didadasaran ku kaweningan hate, iklas tur taya pangarahan. Kaweningan hate teh lir ibarat cai nu herang ngagenyas nu mere daya hirup.
- Asuh nyaeta Tanggung Jawab
SILIH ASUH eta jadi tanda ayana rasa tanggungjawab ti dua pihakanana, boh tanggung jawab pikeun ngawujudkeun hiji udagan ti nu ngasuhna, jeung rasa tanggung jawab pikeun neruskeun ngawujudkeun tujuan tea ku nu diasuhna. SILIH ASUH teh ngandung harti karageman pamadegan kana hiji udagan nu rek dihontal.
- Asuh nyaeta Rasa Sauyunan (kebersamaan)
SILIH ASUH dibeungkeutna ku ayana silih eledan, rukun sauyunan, sareundeuk-saigel, sabata sarimbagan, saketek-sapihanean.
Upama dititenan kalayan gemet, tetela SILIH ASUH teh nitik-beuratkeun pisan dina ayana kasaluyuan jeung "laras"-na hubungan silaturahmi antara manusa nurutkeun proporsi jeung profesi jadi unsur nu kacida pentingna. Kamaheran manajerial jeung ngajenan kana birokrasi kaasup aspek SILIH ASUH.
SILIH ASUH hakekatna mah taya lian ti pikeun ngawujudkeun HAK AZASI MANUSA SAGEMBLENGNA nurutkeun kodratna sewang-sewangan.
PAMUNGKAS
Upama ditengetan jeung dilenyepan mah, tetela geuning babasan (motto) SILIH ASIH - SILIH ASAH jeung SILIH ASUH teh estu leubeut ku ajen-inajen kamanusaan; anu upama bisa diwujudkeun dina tingkah laku sapopoe mah bakal ngagelarkeun hirup nu tengtrem ayem pinuh berekah bari kebek ku ngantengna silaturahim anu wening.Lamun seug urang Tatar Sunda mampuh ngalaksanakeun prinsip-prinsip Silih Asih - Silih Asah jeung Silih Asuh dina kahirupan sapopoe, moal henteu kualitas Sumber Daya Manusa di Jawa Barat bakal unggul nu ahirna dipiharep bisa milu ngangkat harkat darajat Bangsa Indonesia kana tahap nu unggul pinunjul.
Tabe Pun,
_/|\_
Rahayu Sapapaosna, Rahayu Sapapadan, Rahayu Ing Budi.
Cag ah...


text:
Majalaya, Soréang, Banjaran Bandung…
Sempalan lagu “Borondong Garing” di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana ’sajarah’ ngajanggélékna.
Nataan ngaran tempat tangtu bakal loba rambat kamaléna lantaran ngajujut ngaran tempat mah teu cumpon ku nyawang ngan tina hiji aspék baé. Nya sawadina kudu dijujut deuih rupa-rupa informasi nu nyampak disatukangeun kaayaan éta tempat. Kumaha pakuat-pakaitna antara ngaran tempat jeung éta informasi? Ilustrasi di handap saeutikna baris méré gambaran anu écés.
Upamana, mun ti Subang rék ka Bandungkeun urang tangtu bakal ngaliwatan Tanjakan Émén. Éta tempat téh pernahna di kebon entéh, méméh gerbang Tangkuban Parahu. Mun dititenan éta ngaran tempat téh ngandung sababaraha informasi. Kahiji, pangna disebutkeun Tanjakan Émén nurutkeun setting fisikal (morfogéologis atawa kontur permukaan bumi) lantaran éta jalan téh nanjak (nanjeur). Kadua, di éta tanjakan téh nurutkeun setting sosial, cék sakaol mah (kira-kira taun 70-an) kungsi aya kajadian nu matak geunjleung. Di éta tempat, kungsi aya supir ompréngan Bandung-Subang cilaka, ngan duka alatan tabrakan duka tigebrus, nepi ka maotna. Ngaranna Émén. Ari cék mitos (setting kultural), lamun nu rék ngaliwat ka éta tempat kudu ngalungkeun roko ngarah salamet.
Kasus-kasus modél kitu téh bisa baé kapanggih di unggal tempat. Tina rupa-rupa informasi nu diébréhkeun dina ilustrasi téh tétéla ngaran tempat téh ngurung kana aspék-aspék fisikal, sosial jeung kultural ngeunaan éta tempat.
Mun dijujut, di urang (Tatar Sunda) teu saeutik ngaran tempat nu diasosiasikeun jeung rupa-rupa talajak alam (setting fisikal) nu pernah aya. Aya sababaraha pola nu maneuh raket jeung asosiasi, biasana ku cara matalikeun ngaran tempat jeung talajak alam téa. Éta pola téh bisa dicirian ku: kahiji, pola linier nyaéta ngaran tempat sacara langsung diadaptasi tina talajak alam. Demi talajak alam téh bisa ngawengku aspék hidrologis, aspék morfogéologis (kontur permukaan taneuh) jeung aspék biologis. Ari nu dimaksud pola nu kadua nyaéta ngaran tempat nu dicokot tina dua atawa leuwih boh talajak alam boh aspék sosiokultural dibarungkeun jadi hiji ngaran (konsép).
Ngaran patempatan nu ngindung kana aspék hidrologis di urang mah teu wudu beungharna. Mun cek istilah Karl A. Witfogel (urang Jerman) mah urang Sunda téh kakolomkeun kana hydrolic society, masarakat nu teu leupas tina cai. Ari kituna mah geus pada-pada maphum yén tanah Sunda téh cenah kawentar daérah nu subur ma’mur. Ari salasahiji ciri suburna taneuh téh nyaéta ku cur-corna cai. Ceuk nu resep heureuy téa mah cenah diciptakeunana Tatar Sunda ku Gusti Alloh téh ngadamelna ogé bari “marahmay, tur imut ngagelenyu”.
Geura urang guar, aspek hidrologis nu patali jeung pola linier, ngaran Andir upamana. Éta kecap téh seuhseuhanana mah kalawan torojogan diadaptasi tina talajak alam aspék hidrologis, anu saharti jeung huluwotan (springs), séké atawa cinyusu. Disawang tina jihat sajarah, munasabah Andir (lebah Bandara Husen Sastranegara) téh baheulana teu bina ti sumur. Ku lantaran éta tempat téh subur ku cai, Andir téh harita jadi tempat anu kagiridig. Jadi tempat pangimpungan jalma-jalma nu lumampah jauh boh nu badarat boh nu tumpak kuda pikeun ngaso jeung ngaleungitkeun hanaang. Lila-lila mah éta tempat téh jadi ramé, jadi pangjugjugan ti mana-mana. Nilik kana talajak alam nu aya di tatar Sunda, bawirasa mun di unggal tempat aya lembur nu dingaranan Andir. Di éta tempat bakal manggihan kalawan langsung aspék hidrologis anu disebut cinyusu, séké nu pernahna di suku gunung atawa lamping. Conto pola linier nu pakait jeung aspek hidrologis séjénna upamana ngaran: Empang, Parigi, Dano, Bendungan; Léngkong; Parung; Dermaga, jsté.
Ari pola nu kadua, lantaran gabungan téa tina dua aspek atawa leuwih (aspek hidrologis jeung aspék séjén kaasup rupaning istilah) di antarana: ci(cai): Ci-malaka; séké: Sékéloa; leuwi: Leuwidaun; curug: Curugsigay; bantar: Bantarmara; muara: Muararajeun; balong: Balonggedé; sawah: Sawahkurung; parakan: Parakansaat; situ: Situaksan; émpang: Émpangsari; solokan: Solokanjeruk; kali: Kalipucang; karang: Karangnini; ranca/rawa: Rancapurut, Rawa- badak; sagara: Sagaraanakan; sumur: Sumurbarang; talaga: Talagawarna; tambak: Tambaksari; lebak: Lebaksiuh; parigi: Parigimulya jrrd.
Tah lebah akumulasi tina ngaran-ngaran tempat di Tatar Sunda nu ditataan di luhur, bawirasa mun diproséntasekeun téh tangtu bakal didominasi ku ngaran nu dimimitian ku kecap ci. Naon sababna? Perlu aya panalungtikan nu leuwih jero.
Lian ti aspék hidrologis, ngaran tempat téh sok dipatalikeun ogé jeung aspék morfogéologis (dumasar kana kontur permukaan bumi) deuih. Ari pola linier nu patali jeung aspek morfogeologis di antarana: Punclut/Penclut, Legok, Tegal, Talun; Genténg jsté. Sedengkeun pola nu ngindung ka nu kadua Lemah Neundeut, upamana. Éta ngaran téh diadaptasi tina kaayaan lemah (taneuh) anu neundeut akibat ayana rohang di jero taneuh anu kosong (téktonik) nu ahirna ngareunteutkeun struktur taneuh. Conto-conto séjénna ngaran tempat nu diadaptasi tina aspék morfogéologis nu ngindung kana pola nu kadua, upamana baé: tina kecap tegal jadi ngaran Tegalkalong; kebon: Kebonjukut; cadas: Cadasngampar; pasir: Pasirjati; batu: Baturéok; guha: Guhapawon; legok: Legokhuni; bojong: Bojongméron; ujung: Ujungkulon; geger: Gegerkalong; tanjung: Tanjungsari; pulo: Pulomajeti, jrrd.
Kasus nu spésifik, deskripsi ngaran tempat nu patali jeung aspék morfogéologis bakal leubeut kapanggih di daérah pakidulan Tatar Sunda nu manjang ka tebéh wétan. Éta tempat téh mangrupa kawasan pagunungan anu katelah Southern Mountains, nu nuduhkeun hiji daérah pagunungan (non vulkanik). Tina kontur taneuh modél kitu munasabah mun di éta tempat loba nu dicokot tina talajak alam. Kota Tasikmalaya, apan salah sahiji cirina loba ngaran tempat nu maké ngaran gunung, nepi ka sohor ku jujuluk the ten thousand hill of Tasikmalaya. Kesan pernah ayana talajak alam modél kitu téh bisa diidentifikasi ngaliwatan ngaran tempat nu maké kecap gunung. Upamana bagian wilayah kota nu dibéré ngaran: Gunung sabeulah, Gunung lipung, Gunungroay, Gunung sari, Gunung gadog, Gunung pereng, Gunung awi, Gunung jambé, Gunung putat, Gunung Ki-Cau, Gunung Pongpok jrrd.
Sedengkeun aspek biologis sok dipatalikeun jeung lingkungan alam (sistem ékologis) nu aya di sabudeureunnana. Ngaran tempat biasana dicirian atawa ngarujuk kana aspek flora jeung fauna. Upamana flora, nyaéta tangkal nu aya atawa nu hirup di éta tempat. Geura urang pedar nu patali jeung pola linier dina aspek biologis. Upamana ngaran Kosambi. Mungkin baé éta tempat téh harita mah can boga ngaran. Pikeun kapentingan nuduhkeun éta tempat, kabeneran deuih di dinya téh aya tangkal kosambi nya tuluy ditarelah baé ngaran Kosambi, malah nepi ka ayeuna. Di tatar Sunda bawirasa asa loba pisan ngaran tempat nu maké ngaran tutuwuhan/tangkal tina pola linier. Geura urang tataan ngaran-ngaranna, saperti: Garut, Bayongbong, Sentul, Kosar, Katapang, Dangdeur, Calingcing, Dukuh, Rambutan, Balingbing, Cangkuang, Baros, Loa, Menteng, Bintaro, Bencoy, Jati, Paséh, Kopo, Kirisik, Haramay, Petir, Kawista, Kroya, Gorda(h), Gempol; Gandasoli; Gambir; Gadog, Jamblang, Jambu, Jampang, Darangdan, Bugel, Bihbul. Gombong, jrrd.
Demi pola nu kadua, nya eta Haurkonéng, Haur Pancuh, Haur Pugur, Buahdua, Warudoyong, Kalapanunggal, Kasomalang, Kiaracondong, Gintunglempeng, Jatitujuh, Kawungluwuk, Pakuhaji, Kadungora, Rengasdengklok, jrrd. Kaasup ngaran tempat séjénna, Dungusmaung (dungus atawa rungkun; maung), Leuweungtiis (leuweung; tiis (aspék klimatologis)), Pengkolan Asem, Warung Togé, Leuwilaisah, jrrd.
Kumaha ari ngaran tempat nu dicokot tina aspék sosial? Ngaran Banceuy (lebah alun-alun Bandung beulah kalér) upamana. Banceuy téh sacara étimologis ngabogaan harti kompléks kuda, kaasup istal jeung nu ngurusna. Ieu patempatan téh gelarna sabada aya jalan raya pos (Grote Postweg) nu ngembat ti Anyer ka Panarukan téa. Ieu Banceuy téh sok dipaké tempat pangreureuhan atawa bagantina kuda pikeun kapentingan transportasi jeung kaperluan pos (pasuratan) harita. Mun aya surat atawa barang ti Batawi kudu dianteurkeun ka Semarang, nya tangtu baé moal kuateun mun kudu meleter kuda hiji nepi ka Semarang. Munasabah pisan upama ngaran Banceuy téh aya méh di tempat (kota) nu kaliwatan ku éta jalan.
Conto séjén, Balubur. Apan éta ogé teu leupas tina aspék sosial jaman pangawulaan. Harita balubur téh ngaran tempat aya dina kakawasaan bupati (boga hak istiméwa). Mun cara ayeuna mah meureun sarua jeung kompléks perumahan pejabat (para menak) kabupatén. Conto séjénna nu patali jaman pangawulaan: Patrol, Karéés, Régol, Pamager sari, Pungkur jsté. Atuh ngaran-ngaran nu maké kecap kekebonan luyu jeung tangkal nu dipelakna (lelewek Bandung), upamana: Kebon Kalapa, Kebon Jukut, Kebon Kawung jrrd. éta ogé teu leupas tina aspék sosial harita. Kebon kopi di Ciaruteun (Bogor), apan teu leupas tina sétting sosial malah kaasup setting kultural, nyaéta tempat dkapanggihna prasasti batutulis Kebon Kopi. Éta tempat téh ngait kana jaman ‘tanam paksa’ Culturstelsel nu ngawajibkeun masarakatna marelak kopi. Harita leuweung dibabad pikeun dijadikeun kebon kopi. Nepi ka ayeuna éta tempat téh nelah kampung Kebon kopi. Titinggal cultur stelsel téh, nu abadi nepi ka kiwari sok dikarawihkeun, cenah:
Dengkleung déngdék, buah kopi raranggeuyan
Ingkeun anu déwék ulah pati diheureuyan.
Ari ngababad leuweung pikeun kapentingan pitempateun ilaharna sok disebut ngababakan. Mun rék ngababakan tara leupas sistem kapercayaan masarakatna ngeunaan hadé-goréngna hiji tempat. Tina sistem pangaweruh masyarakatna kana panataan patempatan nya lahir istilah-istilah topografi saperti: galudra ngupuk, pancuran emas, satria lalaku, kancah nangkub jsté. Tah lembur meunang muka anyar téh sok ditarelah wé kampung babakan.
Di Bandung gé apan sakitu ngaleuyana ngaran tempat nu maké kecap babakan, saperti Babakan Surabaya, Babakan Ciamis, Babakan Sumedang, Babakan Ciparay jsté. Éta ngaran-ngaran tempat téh raket pisan patalina jeung talajak sosial waktu ngadegkeun éta tempat. Babakan Surabaya upamana, dalit pisan jeung talajak sosial, ku kajadian dipindahkeunana instalasi militér, pabrik senjata/mesiu nu sok disebut Artillerie Contructie Winkel (ACW) ti Ngawi jeung Surabaya ka lelewek Kiaracondong. Ayeuna mah éta pabrik senjata téh katelah PINDAD. Ti dinya loba pagawé ACW (urang Surabaya jeung Ngawi) nu pindah ngaradon “bedol désa” ka Tatar Sunda. Cék Haryoto Kunto, nya ti harita aya kacapangan dina wangun sisindiran keur ngageuhgeuykeun urang Jawa nu unina “Jawa Kowék dagang Apu, datang poék teu diaku”. Ieu geuhgeuyan téh lantaran loba “bedoler” datangna ka Bandung kapeutingan. Boa boa pedah naék spur “Si Kuik” kawasna mah, anu ngadided majuna jeung loba eureunna téa. Sadatangna ka Bandung, tuluy baé muka lembur, arimah-imah, nya katelah wé babakan Surabaya.
Masih cék Haryoto, aya talajak sosial anu unik sabudeureun kota Bandung harita. Bawirasa ayeuna ogé masih dipaké. Nyaéta sebutan ‘dayeuh’. Dayeuh téh mangrupa istilah anu populér pikeun ngarujuk kota Bandung. Jadi nyaba ka ‘dayeuh’ maksudna indit ka Bandung.
Ari sétting kultural nyaéta ngurung kana ngaran tempat nu dipatalikeun jeung unsur-unsur gagasan atawa ide saperti: aspék mitologi, folklore, sistem kapercayaan masarakatna. jsb. Najan dina émprona mah dalit jeung seting sosial. Saupama ngajujut ngaran tempat, teu kakobet ku cara boh setting fisikal, boh setting sosial nya tarékah pamungkas téh maké setting kultural. Lamun loba ngaran tempat/kota di tatar Sunda nu teu bisa dijujut maké perspéktif fisikal, nya wayahna kudu dibantuan ku mitologi, folklore jeung sistem kapercayaan. Majaléngka pan ngaitna téh jeung mitologi Nyi Rambut Kasih, Bandung nyantélna jeung carita legénda Sangkuriang, Sumedang jeung étimologi Insun Medal jste. Réa kénéh ungkabeun mah saperti Tanjakan Sahrudin? Dago Jawa? Selagedang? Gado Bangkong? Curug Pangantén? Gunung Tampomas? Gunung Galunggung? jrrd. Lebah dieu perlu metakeun jampé pamaké téh. Dina nyukcruk ngaran tempat, informasina téh biasana nyamuni disatukangeun budaya nu jadi bagian integral tina kahirupan masarakatna.
Nyukcruk sarsilah ngaran Plumbon, Karapyak, Palimanan jste. mun kurang-kurangna urang apal kana kasangtukang budaya, tangtu bakal lebeng, bakal poékkeun. Nya cara maluruhna, kahiji ku jalan mesék éta kecap sacara étimologis; nu kadua dipatalikeun jeung aspék sosial budaya jaman harita ngeunaan éta tempat, saperti conto kasus Tanjakan Émén di luhur.
Geura urang pesék, upamana Palimanan. Naon sababna bet dingaranan Palimanan? Singhoréng aya sasakalana. Kecap palimanan téh sacara étimologis asal kecap tina liman (Kawi) nu hartina gajah, dibéré rarangkén barung (konfiks) pa-an nu hartina tempat. Sabada dirarangkenan éta kecap ngandung harti tempat nu dicicingan ku gajah. Ceuk légégna mah komplék gajah.
Naha maké aya gajah di éta tempat? Demi kota Palimanan, aya di daérah bawahan karajaan Cirebon (Sultan Cirebon). Ari Sultan téh nya raja téa. Demi nu jadi raja harita, (patalina jeung kontéks sosiokultural mitis-magis) boga anggapan yén miara gajah (satwa kalangenan) mangrupa salahsahiji kasaktén anu gedé pisan pangaruhna kana kalungguhan jeung komara éta raja. Nurutkeun B. Anderson dina seuhseuhanana tradisi pikiran politik Jawa (Sunda) kacida muhit jeung mentingkeunana kana kamampuh museurkeun kasaktén. Tah lebah miara satwa di lingkungan karaton/karajaan, dianggap bisa népakeun karakter nu sarua ka raja. Mawat gajah (salaku mitos) dipercaya bisa ngalambangkeun kaagungan, kakuatan sarta kasaktén éta raja/sultan.
Tina pedaran di luhur, katitén yén ngaran-ngaran pilemburan husus di Tatar Sunda teu sagawayah. Unggal ngaran tempat téh ngabogaan kasangtukang kasajarahan (sasakala) nu patali jeung setting fisikal, setting sosial jeung setting kultural. Nya kekecapan karuhun urang yén lembur matuh, dayeuh maneuh banjar karang pamidangan téh ninggang dina kekecrék. ***
Tina Cupumanik No.17/2004


text:
Internet game
Internét game nyaéta vidéo game nu dipaenkan ngaliwatan jaringan komputer nu dipaenkeuna maké komputer pribadi (PC) atawa konsol game. Jaringan nu dipaké biasana jaringan internet atawa sajenisnya, tapi game memang sok maké teknologi nu pangmutahirna. Contona bareto basa can aya internet game maké modem, basa can aya modem, game maké kabel pikeun nyambungkeun antar komputer.
Eusi
Definisi[édit | édit sumber]
"Permainan Online (Online gaming) leuwih dihartikeun minangka teknologi tibatan genre, hiji cara paragi nyambungkeun para pamaen daripada alur permaenan (gameplay)"."[1] Kaulinan online (online games) dipaenkeun ngaliwatan jaringan komputer, jaringan nu dipaké biasana jaringan internet. Hiji kauntungan dina permaenan online ieu nyaéta bisana hiji pamaen maen gim jeung batur, tapi teu kabéh, soalna maen sorangan gé bisa wae. Kauntungan kadua nyaéta lolobana permaenan online mah biasana tara mayar alias gratis. Salian ti éta kauntungan nu katilu nyaéta lobana pariasi permainan nu disadiakeun pikeun para pamaen (kumaha kahayang pamaen).
Permaenan Tetembakan[édit | édit sumber]
Asalna dina taun 90an mah gim onlen tetembakan téh dipaenkeuna maké protokol jaringan LAN (siga IPX), tuluy lambat laun pindah protokol ka protokol internet maké protokol TCP/IP. Gim Doom ngamasyhurkeun jenis permainan nu ngarana ngadu jiwa (déathmatch), di mana dina gim jenis ieu para pamaen perang sapaehna. Ti mimiti eta, loba gim tetembakan séjén nu ngasupkeun komponen ngadu jiwa kana gim na. Dina kapopuleran, gim tetembakan beuki dieu beuki nyebar ka sakuliah dunya. Jeung deuih gim tetembakan beuki dieu beuki ngembangkeun senina maen gim, sabab perlu strategi jeung kamampuan nu hadé lamun urang hayang lana maen gim tetembakan. béh dieu loba diayakeun kompetisi gim tetembakan keur ngawadahan para pamaen nunjukkeun kamampuhna. Gim-gim nu masyhur dikompetisikeun di antarana Hali, modérn Warfare 3 jeung Unréal Tournament. Hadiah kompetisi nu kieu biasana duit atawa hardware komputer.
Permaenan Strategi Waktu Nyata[édit | édit sumber]
Permaenan Strategi Waktu Nyata (réal Time Strategy) biasanya nyadiakeun fasilitas permaenan ngaliwatan modem atawa jaringan lokal. Barang dina taun 90an Internet mimiti sohor, pencipta gim tuluy weh nyadikeun fasilitas nu ngamungkinkeun permaenan nu asalna dina protokol LAN bisa disalurkeun kana Internet. Taun 90an akhir, ampir kabéh gim jenis kieu nyadiakeun dukungan Internet, hal ieu ngamungkinkeun para pamaen di sakuliah dunya bisa maen babarengan. Sababaraha pelayanan diciptakeun ngarah para pamaen bisa maen jeung batur sacara otomatis. Aya ogé semacam ruangan tempat para pamaen ngobrol saméméh atawa sanggeus maen.
Permaenan Onlen platform silang[édit | édit sumber]
Sanggeus konsol gim beuki jiga komputer, permaenan onlen beuki euyeub. Pas gim onlen rame di pasar, jaringan terbuka jiga Dréamcast, PlayStation 2, Nintendo jeung Xbox ngamanfaatkeun fungsi onlen na jeung gim nu versi PC na. Gim jiga Léague of legends "Phantasy Star Online" boga fungsi sorangan dina sababaraha konsol gim. Para pamaen Dréamcast, PC, Macintosh jeung GameCube bisa silih pake hiji server. Gim-gim awal jiga 4x4 Evolution, Quake III jeung Need for Speed: Underground ogé boga fungsi nu sarua nu ngamungkinkeun konsol jeung PC maké server nu sarua. Biasana, perusahaan jiga Electronic Arts atawa Sega ngajalankeun server tepika teu aktif, sarta server pribadina nu maké DNS sorangan berfungsi. Format jaringan bébas ieu boga hiji kauntungan leutik dina konsol anyar kaluaran Sony jeung Microsoft nu manéhna nyieun server sorangan pikeun konsumerna.
Gim Browser[édit | édit sumber]
Sanggeus WWW, (World Wide Web) dikembangkeun jeung browser WWW beuki hadé, jelema-jelema di dunya gim nyieun gim anyar nu katelahna gim browser nu ngagunakeun browser jiga firefox minangka klien. Gim sorangan nu simpel bisa dipaenkeun maké web browser ngaliwatan teknologi HTML jeung script HTML (HTML Scripting), nu loba dipaké nyaéta Javascript, ASP, PHP jeung MySQL. Gim nu leuwih kompleks jiga Legend of Empires atawa Travian bisa nyambung ka server web ngarah maena bisa lobaan (multiplayer).
Dikembangkeuna teknologi gambar basis web jiga Macromedia Flash, jeung bahasa Java, ngabalukarkeun gim browser jadi beuki kompleks. Gim-gim jiga kieu sok disebut ogé gim Flash atawa gim Java, béh dieu beuki sohor. Loba gim nu dijieuna dina taun 80an jiga Pac-Man jeung Frogger, dijieun deui maké Flash dina hiji halaman web. Lolobana gim browser ngawates jumlah pamaen, lolobana mah sidik nu maenna ngan hiji tapi boga daftar high score nu nyatet permaenan tiap pamaen. béh dieu hal ieu geus mulai robah, contona nyaéta Castle of Heroes atawa Canaan Online.
béh dieu pisan, gim browser maké teknologi web jiga Ajax ngarah permaenan lobaan beuki alus, jeung interaksi antar pamaen beuki hadé. Salian ti eta, teknologi WebGL béh dieu gé digunakeun ngarah gambar 3D bisa dijieun tanpa kudu maké plugin. Resiko gim browser kaitung leuting sabab teu loba teuing maké bandwidth, sababaraha gim malahan teu butuh bandwidth.
MUDs[édit | édit sumber]
MUDs nyaéta salah sahiji jenis dunya maya, biasana -tapi teu kabéh- nyaéta berbasis teks. Gim jenis ieu sejarahna nyaéta ku dijieuna "[[MUD1}}" ku Richard Bartle dina taun 1978. MUDs, nyaéta luluhur langsun tina gim MMORPG (Massively Multiplayer Online Role-Playing Game).[2]
Massively multiplayer online games (MMOG)[édit | édit sumber]
Massively multiplayer online game bisa dijieun sabab ayana Internet akses gancang (broadband) di sababaraha negara berkembang. Gim Jenis ieu ngamungkinkeun ribuan pamaen ngaliwatan Internet ngamaenkeun gim nu sarua babarengan. Loba gaya gim jenis kieu, di antarana :
- MMORPG (Massively multiplayer online role-playing game) Ieu gim role play, artina pemaen bisa berakting jadi jalma nu beda
- MMORTS (Massively multiplayer online real-time strategy) Ieu gim strategi waktu nyata
- MMOFPS (Massively multiplayer online first-person shooter) Ieu gim tetembakan
- MMOSG (Massively multiplayer online social game) Ieu gim sosial
Aturan Gim Onlen[édit | édit sumber]
Gim onlen nu sohor, biasana diatur ku Perjangjian Pengguna Akhir (EULA). Konsekuensi ngalanggar EULA nyaéta ti mimiti diperingatkeun tepi ka dipecat (dieureunkeun). Salah sahiji conto nyaéta gim 3D immersive world, lamun urang ngalanggar kontrak, hukumana nyaéta, diperingatkeun, diskor jeung dipecat tergantung sakumaha gedena urang ngalakukeun pelanggaran.[3] Negakeun aturan (EULA) hese pisan sabab loba béaya nu kudu dikaluarkeun, sahingga keur perusahaan leutik mah matak ngarugikeun. Ngan perusahaan badag nu osok negakeun EULA mah, sabab nguntungkeun.
Edward Castronova nulis "aya persoalan aturan jeung kepemilikan nu dilanggar sacara signifikan".[4] manéhna ngabagi aturan onlen jadi dua, nyaéta aturan hadé (good governance) jeung aturan aneh (strange governance). Castronova gé nyebutkeun yén dunya buatan (jiga dunya maya) nyaéta salah sahiji cara pikeun ngetes aturan jeung manajemen.
Kalakuan pamaen[édit | édit sumber]
Kalakuan Goreng[édit | édit sumber]
Dina gim onlen loba kalakuan pamaen nu kurang hadé jiga pelecehan, penganiyaan, omongan kasar jeung réa-réa deui, komo mun éta gim aya fungsi chatna.
Baca Oge[édit | édit sumber]
Referensi[édit | édit sumber]
- ↑ Rollings, Andrew; Ernest Adams (2006). Fundamentals of Game Design. Prentice Hall.
- ↑ Castronova, Edward (2006). Synthetic Worlds: The Business and Culture of Online Games. University Of Chicago Press. pp. 10, 291. ISBN 0-226-09627-0.
[pp. 10] The ancestors of MMORPGS were text-based multiuser domains (MUDs) [...] [pp. 291] Indeed, MUDs generate perhaps the one historical connection between game-based VR and the traditional program [...]
- ↑ "Community: Incident Report". Second Life. Diarsipkan dari versi asli tanggal 2010-05-08. Diakses tanggal 2010-02-12.
- ↑ Castronova 2005, p.205.


text:
Hasil Pencarian
Hasil pencarian untuk kata kunci lebakkeunana (1)
- WANGSIT TI BADIGUL/RANCAMAYATanggal: 25 Oktober 1987. Katampi ku: R. Hidayat Suryalaga.
25 Sep 2001 - 3:26 am
Badigul teh pasir bulistir di Rancamaya -caket Batutulis- Bogor. Ieu tempat kacaritakeun dina Naskah Sunda Kuna. Nurutkeun Drs. Saleh Danasasmita (budayawan/sejarawan) nu katampa ku kuring pribadina (saminggu samemeh pupus), nyaurkeun yen di badigul, Prabu Siliwangi “diawuy/dikremasi”. Lebakkeunana ayeuna jadi sawah, malah dijadikeun real estate, padahal baheula nya di dieu pisan Talaga Rena Mahawijaya teh. Kuring kungsi jarah ka ieu tempat 3 kali diantarana jeung Acil Bimbo, Uu Rukmana, Adil Fadila Kusumah, Dadi P. Danusubrata, jeung sajabana ti eta.


text:
Uih pawéy Agustusan sareng balad sa-SD-na. Néng Welas paranas-tiris. Wengina nyebrét kacida. “…dengan inih menyatakan kemerdékaan Énonésia…” Néng Welas gumerendeng. Ngopépang. Mamah énggal ngawartosan ka Si Papap nu harita nuju sibuk ngétang artos ‘na rékening. “Sasar? Capé teuing ceuk Dokter gé! ” saur Papap. Haré-haré. Kalah nawis serat dines pruyak-proyék.
“Merdékaaa!” Kapireng sora Néng Welas. Ngagorowok ti kamarna. Si Papap tibuburanjat. Bréh. Néng Welas. Ngaringkuk dina ranjangna. Nuju dikomprés ku Mamah. Peureupna acung-acungan. Socana buburilengan. Papap ngajeten. Kasima. Ningal soca Néng Welas nu ngabebela. “Serbuuu!” Néng Welas handaruan. Kamar inggeung. Bruh-bréh. Bonéka patingkuniang. Nyalanggéréngan. Ngangseg. Ngacung-ngacung bamburuncing. Si Papap undur-unduran.
“Seraaaang!” Nu tinggorowok. Patémpas-témpas. Tina lomari. Tina rak buku. Halimun gumulung. Ngepung Papap nu ngayekyek. Buku-buku tingkalayang. Jarangjangan. Pamatukna tinggurilap. Matana patingburicak. Nyalamberan. Papap ngudupruk.
“Kulihat Ibu Pertiwiii…” Néng Welas hahariringan. Inghak-inghakan. Cisocana ngagulidag. Kamar kakeueum. Si Papap kekelebekan. Burial-buncelik. Ruwal-rawél. Papap palid kacandak caah cisoca. Nu tambih gumuruh. Umpal-umpalan.


text:
Di dieu, anjeun tiasa ngosongkeun masangkeun hiji iklan dina akomodasi di Kab Holm rék nyéwa, ngajual atawa naha henteu duanana permanén.
Mun mungkin, éta bisa jadi wijaksana pikeun nyéwa kaluar imahna pending diobral. Lajeng urang bisa meunang hiji kasempetan gampang pikeun “provbo” di Holm jeung kamungkinan ngalih ka wewengkon, bari anjeun meunang hiji coffers wilujeng sumping bari.
Tulis téks ad, sarta mangga ngagantelkeun gambar naon. Upami Anjeun gaduh hiji iklan nguap on Internet, éta ogé alus pikeun nulis link aya. Naha anjeun resep rada ka e-mail ad anjeun ka kami téh alamat nu info@holmbygden.se.
Bentuk iklan – ngalengkepan sarta ngalebetkeun!


text:
Urin
Cikiih atawa urin mangrupa runtah cair nu dikaluarkeun nalika kiih, diékskrésikeun tina ginjal salaku hasil nyaring getih.
Kandungan[édit | édit sumber]
Tina ginjal, cikiih téh dialirkeun ngaliwatan urétér ka kantong urin (urinary bladder), sarta lajeng dikaluarkeun mun geus pinuh. Cikiih téh leyuran cai nu ngandung runtah métabolik (misalna uréa), uyah leyur, jeung bahan-bahan organik. Cairan jeung bahan nu disaring ku ginjal téh asalna tina getih atawa cairan jaringan. Kandunganana dikurangan dina prosés réabsorpsi molekul-molekul nu dipikabutuh kénéh ku awak, misalna glukosa, diserep deui kana aliran getih maké molekul pangakut. Cairan sésana padet ku uréa jeung zat-zat nu bisa jadi racun mun tetep aya dina jero awak. Ti ginjal, cikiih téh ngalir ka urétér, kantong urin, sarta ahirna urétra.
Warna[édit | édit sumber]
Warna cikiih nu hérang, semu konéng, atawa konéng semu oranyeu (biasana mah alatan dehidrasi) téh alatan ayana pigmén urokrom, hasil dégradasi bilirubin, jeung urobilin. Warna nu béda bisa dihasilkeun sanggeus asupna sarupaning katuangan nu ngandung bétasianin (tina bit beureum) atawa tina ubar. Gangguan dina sistim urin, utamana tatu jero, bisa ngabalukarkeun hématuria (getih dina cikiih).


text:
Monday, 4 June 2012
0
Fikmin Sunda: Balakécrakan
Geus nampa gajih mah, leumpang téh asa mincrak. Méméh mulang ka imah, kukurilingan heula di Jatinangor. Kabeneran panggih jeung Ringgo, babaturan baheula di kampus. Keur ngobrol ngalér-ngidul, karasa lapar. “Geus tuang, Go?” kuring nanya. “Encan euy…” témbalna. “Hayu atuh tuang bareng” ceuk kuring bari lenga-lengo ka peuntaseun jalan “Ah, teu boga duit, can gajian!” ceuk Ringgo bari gégétrét. “Kalem. Kuring tadi anyar gajihan. Ditraktir lah!” cekéng téh. Ringgo curinghak “Hayu, hayu!” Ngahaja kuring ngajak tuang di Hoak-Hoak Béntol. Porsi jumbo! meungpeung aya duit. Katambah Ringgo can pernah tuang nu kitu cenah, hayang nyobaan. Salila tuang, kuring jeung Ringgo ngobrol mangsa kuliah. Meusmeus belewek, meusmeus babarakatakan. Teu karasa, geus adan magrib. Waktuna babayar. Barang muka dompét. Gebeg. Euweuh duitna. Boa-boa tinggaleun dina laci. Pikeun ngareureuhkeun kareuwas, tuluy ngajak ngobrol deui, bari mikiran kumaha carana mayar. Rét kana arloji Ringgo, bari nebak-nebak sabaraha hargana…
[04 Juni 2012 21:00:48]
Subscribe to: Post Comments (Atom)


text:
Kopéah
Kopéah atawa péci nyaéta nyaéta panutup mastaka warna hideung nu janten simbol umat Islam. Peci diwanohkeun ku para pedagang ti Arab, nu ogé nyebarkeun agama Islam. Dina wanci nu sarua, dipikawanoh ogé sorban, serban atawa turban. Ngan, sorban mah ilaharna dipaké ku inohong muslim atawa ulama, sanes jalmi biasa. Dina wangun luhureun peci mibanda lipetan jaitan nu leuwih jeger dibandingkeun jeung tutup sirah ti nagara-nagara arab. Ku sabab kitu, aya nu nyebut yén péci téh hasil modifikasi blangkon Jawa jeung sorban Arab.
Sajarah[édit | édit sumber]
Pelopor péci di Indonésia nyaéta Ir. Soekarno, ti mangsa perjuangan kénéh Ir. Soekarno geus ngiberkeun yén péci mangrupa salah sahiji wangun perjuangan bangsa Indonésia.


text:
PANON
Written By Mang Yus on Senin, 18 April 2016 | 12.08
Tribun Jabar, 23-25 September 2014
Lalaki kasép téh anjog ka gapura kota basa panonpoé meleték. Cahaya surya mancawura di langit wétan. Dangdaunan anu masih dibeungbeuratan ku ciibun patinggurilap lir berlian anu ngagarantung. Angin ngahiliwir, ngajakan sabangsaning manuk pikeun tembang, sabangsaning lauk pikeun ngibing.
Tapi sanés éndahna alam anu ngalantarankeun urang kota kalaluar ti imahna, terus molohok matasimeuteun di buruan. Éndahna alam mah biasa pikeun maranéhna. Biasa rumeuk jeung disaput pepedut, da puguh aya anu ruksak dina diri maranéhna. Puluhan taunurang kota éta henteu bisa ningali jeung ngarasakeun pamandangan anu éndah.
Anu ngalantarankeun maranéhna matasimeuteun mah nyatana panon lalaki kasép téa. Panon cureuleuk, dipager bulu anu lalentik, adu manis jeung kucap-kiceupna. Panon anu pas némpél dina pameunteu beresih cahayaan. Bet siga surya meleték, murubmubyar cahaya nira.
Sabada lalaki kasép téa ngaliwat, urang kota mimiti patingkecewis.
“Deuh, aya ku éndah éta panon. Moal salah, panon deungdeuleueun siga kitu mah, bakal bisa ningali pamandangan alam jadi éndah,” ceuk anu saurang.
“Baruk, ceuk saha éta téh?” Anu lain nanya.
“Apan kajeueung ku anjeun ogé kumaha éndahna éta panon. Kakara ayeuna apan urang kawénéhan nyaksian panon saéndah kitu. Moal salah, panon deungdeuleueun siga kitu mah, bakal bisa ningali pamandangan alam jadi éndah.”
Anu patingkecewis beuki nambahan. Itu ieu cruk-crek tibelat kana panon cureuleuk lalaki kasép anu tadi ngaliwat. Terus maranéhna ngaralamun, ngabayangkeun deui basa lalaki kasép téa ngaliwat. Lamun seug boga panon saéndah kitu, tangtu hirup bakal leuwih sugema, leuwih bagja, leuwih sampurna.
**
Kota leutik téh saenyana keuna kana sesebutan kota sasakala. Mimitina mah basa krisis monétér jadi sasalad. Inflasi henteu kaburu katulungan. Hahargaan apung-apungan lir silalatu di imah anu kahuruan. Tong boro sabangsaning lauk, sabangsaning daging, sabangsaning bungbuahan, dalah lauk asin ogé jadi deungeun sangu anu méwah pikeun kalolobaan urang kota. Duka saha anu ngamimitianana, di unggal juru kota loba jalma ngagandong karung, api-api néangan rongsokan, padahal mah ngulincer ngawaskeun anjing. Lamun aya anjing bongoh, gabrug waé dirontok, peletok beuheungna diparieuskeun, terus diwadahan kana karung. Anu séjén ngadepong dina suhunan imah atawa ngulincer témbok gang, ngadodoho ucing. Aya ogé anu asruk-asrukan ka anu bala, ngungudag oray anu sawan. Aya ogé anu ngadodoho di jero got, néwakan beurit dina sayangna. Sasatoan éta téh dijual ka tukang dagang sisi jalan anu geus teu kaduga ngolah gulé atawa saté tina daging sapi atawa daging domba.
Basa warga kota loba anu ngadahar anu henteu ilahar, pagawé pamaréntahan kota mah makmak-mekmek sorangan. Lain rusiah deui lamun unggal proyék pamaréntah dipotong lima puluh persén, tangtu pikeun dibagi-bagi di antara maranéhna. Basa krisis téa ngarayap ka puncerna, loba masarakat anu henteu kaduga meuli béas, pagawé pamaréntahan kota mah ngadon macangkrama ka mancanagara, leleson di vila-vila, balanja sabangsaning barang anu cenah mérekna kawentar sakuliah dunya.
Pasilitas umum raruksak. Tapi saha anu maliré? Asal di imah bararesih, genah, merenah, henteu kudu riweuh runtah patulayah di imah tatangga. Silihtalingakeun silihasah silihasih silihasuh kantun ungkara dina dongéng dina pantun dina wayang. Tong boro jeung papada mahluk Pangéran séjénna, dalah jeung papada jalma ogé, rasa sakanyeri sakapeurih téh henteu karasa deui.
Basa krisis aya di puncerna, gilek panon salingintip salingcuriga salingdodoho. Tungtungna silihpaok silihcopét silihherengan silihsiku silihgégél. Teu pira anu diparebutkeunna mah saukur sahuap dua huap dahareun. Badis waé anjing, badis waé ucing, badis waé oray, badis waé beurit. Tangtunganna mah enya jalma, tapi anu ngaguruh di jero dada, saha anu nyaho anu ngaguruh di jero dada?
Basa krisis téa mimiti neutneutan kaubaran ku hutang trilyunan dollar US ti mancanagara, jujualan sabangsaning kakayaan laut atawa pertambangan, tabéat warga kota mah henteu robah. Jlug-jleg imah gedong. Tempat wisata di mana-mana. Pasilitas umum dioméan. Tapi warga kota henteu bisa ningali deui kaéndahan. Rusiah di antara maranéhna.
**
Peuting aya ku simpé. Kitu biasana. Mangtaun-taun. Kota téh siga kuburan. Maju ka tengah peuting aya anjing babaung, ngalanglaung. Dituturkeun ku babaung anjing séjénna. Sigana ratusan anjing, rébuan anjing, malah meureun jutaan anjing. Aya ogé sora ucing. Ucing uang-éong. Uang-éong anu api-api bageur padahal licik. Aya ogé sora hereng, hereng ucing ngarebut hancengan batur. Aya ogé sora oray hoshosan. Ngadéngéna matak cengkat sabulu-bulu. Aya ogé sora beurit ciciricitan. Ciricit anu licik, tukang tipu, hawek.
Enya ogé sora-sora sasatoan téh pagaliwota di langit kota, di jalan-jalan mah éstuning combrék. Satpam ngahékok di garduhna. Teu aya saurang ogé anu wani ngulampreng. Komo niatna jalan-jalan, ngararasakeun éndahna peuting. Ongkoh, apan warga kota téh henteu bisa ningali jeung ngararasakeun kaéndahan. Kitu rusiahna.
Sapeupeuting biasana sora-sora anu matak muringkak téh disaradana. Kakara eureun lamun geus aya sora adan ngalanglaung di kajauhan.
Tapi peuting ieu mah aya anu béda. Sora-sora sasatoan téh dituturkeun ku kalaluarna warga kota ti imahna masing-masing. Maranéhna siga anu euweuh kaéra deui kanyahoan ku tatanggana, dulur-dulurna, kawawuhanana, yén maranéhna babaung, uang-éong, ciciricitan, hushas-hoshos. Maranéhna ngabring, minuhan jalan, ka wates kota.
Horéng maranéhna téh muru saung sisi sawah. Saung anu saukur dicaangan ku lampu tébéng jeung cahaya bulan. Saung tempat pangreureuhan lalaki kasép anu tadi isuk ngaliwat ka tengah kota.
Di hareupeun saung téh aya pelak kekembangan. Eros, herbras, sedep malem, bakung, malati, dahlia, jeung duka kembang naon deui. Kekembangan anu ngan sakotéap ancur diidek anu daratang. Pa walikota anu jadi pingpinan rombongan ngagedor panto saung. Lalaki kasép anu keur ngagolér dina palupuh, ditilaman ku samak salambar, uyup-ayap kana panto. Terus noong ti sisi panto. Acan ogé sidik saha anu datang, panto locot didudut ku rombongan anu terus babaung, uang-éong, ciciricitan jeung hushas-hoshos. Lalaki kasép téh dicangkalak. Awakna didangheuakeun, panonna dicokél ku séndok.
**
Pa walikota ngajaran panon lalaki kasép téa. Kaleutikan saenyana. Henteu pas panon cureuleuk téh dina pameunteu anu jebag mah. Tapi pa walikota kucap-kiceup, terus ningalian sakuriling. Tatangkalan, langit, bulan, béntang-béntang, cai balong anu gugurilapan katojo bulan, asa euweuh anu robah. Panon lalaki kasép téh henteu bisa ngarobah pamandangan jadi éndah. Bohong béja téh. Béja anu nyebutkeun yén panon éndah lalaki kasép anu duka urang mana jeung arék ka mana téh bisa ningali pamandangan jadi éndah.
Panon téh dicoplokeun tina kongkolak pa walikota, belewer dialungkeun. Pa sékda rikat nyanggap. Panon téh terus dicobaan. Tapi hasilna sami mawon. Terus pa kepala dinas, pa kabid, ibu camat, pa kuwu, jeung warga kota séjénna, nyarobaan panon éndah téa. Tapi hasilna sami mawon. Panon éndah téh henteu bisa ningali pamandangan anu éndah.
Pa walikota tangtu waé bendu. Asa dilejokeun. Panon lalaki kasép téh dialungkeun kana panci gedé. Nu séjén rikat nyieun hawu jeung ngumpulkeun suluh. Panon éndah téh digodog. Bungbu-bungbuan diasupkeun. Digulé cenah maksudna mah. Gulé panon éndah lalaki kasép anu duka urang mana jeung arék ka mana. Janari leutik gulé téh asak. Terus maranehna botram, balakécrakan. Duka sabaraha mejikom eusi sangu dibawa ti imah-imah.
Pa walikota sugema. Sakabéh warga kota sugema. Gulé téh geuning matak ngalimed. Sapiring metung sangu cukup kakeclakan cai gulé panon éndah téa matak deudeuieun. Rarasaan mah sakabéh warga kota acan kungsi dahar gulé sangeunah kitu. Gulé anu henteu bisa dibandingkeun, da béda kelas, jeung gulé anjing, gulé ucing, gulé oray, gulé beurit. Komo jeung gulé sapi atawa gulé domba.
Anu balakécrakan patingeureuleu teurab. Terus babaung, uang-éong, hushas-hoshos, ciciricitan. Geus capé mah patinggalolér di sisi jalan. Maranéhna henteu arapaleun, engké sabada lilir, téténjoan maranéhna bakal robah. Maranéhna bakal ningali pa walikota, pa sekda, dulur-dulurna, tatangga-tatanggana, kawawuhan maranéhna, maranéhna sorangan, robah wujudna. Dedeganana mah enya jelema. Tapi sirahna aya anu jadi anjing, jadi ucing, jadi oray jadi beurit.
Kitu sasakalana.
**
Kacarioskeun lalaki kasép anu duka urang mana jeung badé kamana téa. Anjeunna imut nyalira bari ngalangeu dina jandéla saung. Imut ningali pamandangan alam aya ku éndah. Pamandangan pangéndahna anu kantos ditingalina. Pamandangan pangéndahna anu sapertosna moal tiasa diungkarakeun ku sajak atanapi gambar. Anjeunna yakin, moal aya panyajak atanapi pelukis anu sanggem nyatet kaéndahan sapertos kitu.
Saleresna anjeunna téh salahsaurang warga kota ogé. Kapungkurna, sateuacan warga kota robah kalakuan, anjeunna kenging ilapat. Ilapat yén kota téh bakal robah. Anjeunna tangtu waé alim ngiring robah. Nya gerentes haténa nuduhkeun kedah nyepi di hiji guha. Hirup di jero guha. Mangtaun-taun. Anu dilakukeunna di jero guha saukur ngadoa sareng puasa. Ngadoa sangkan ditingalikeun pamandangan anu pangéndah-éndahna.
Hiji enjing anjeunna lugay. Manahna ngagerentes miwarang lungsur ka kota anu mangtaun-taun dikantunkeun. Teras kajadian anu matak muringkak lumangsung di saung sisi sawah. Socana dicokél ku séndok. Tapi henteu aya getih anu kaluar. Anjeunna dialungkeunka kana rungkun sedep malam. Sabada anu ngarogahala bubar, anjeunna gugah, terus ningali ka sakurilingna. Anjeunna ngahuleng ngaragameneng. Tina kongkolak socana ngalémbéréh cai anu wening. Teras imutna mekar. Kaéndahan téh, kaéndahan anu saenyana téh, geuning nyaksrak saawak-awak. Kaéndahan téh, kaéndahan anu saenyana téh, horéng katingali sabada henteu gaduh soca.
**
Pamulihan, 14 Maret 2014 / Agustus 2014
Diposting oleh Mang Yus di 12.08
Label: CARPON
Langganan: Posting Komentar (Atom)


text:
Home Bahasa Sunda Edukasi Info SMK Biografi Presiden Soekarno Bahasa Sunda
Tuesday, 15 November 2016
Biografi Presiden Soekarno Bahasa Sunda
Présidén kahiji Republik Indonésia, Soekarno anu dawam digeroan Bung Karno, lahir di Blitar, Jawa Wétan, 6 Juni 1901 sarta maot di Jakarta, 21 Juni 1970. Bapana ngaranna Raden Soekemi Sosrodihardjo sarta indungna Ida Ayu Nyoman Rai. Sawaktu hirupna, anjeunna miboga tilu pamajikan sarta dikaruniai dalapan anak. Ti pamajikan Fatmawati miboga anak Guntur, Megawati, Rachmawati, Sukmawati sarta Guruh. Ti pamajikan Hartini miboga Taufan sarta Bayu, sedengkeun ti pamajikan Ratna Sari Dewi, wanoja turunan Jepang ngaranna pituin Naoko Nemoto miboga anak Kartika..
Mangsa leutik Soekarno ngan sawatara warsih hirup babarengan kolotna di Blitar. Sawaktu SD nepi ka tamat, anjeunna cicing di Surabaya, indekos di imah Haji Oemar Said Tokroaminoto, pulitisi kawakan pangadeg Syarikat Islam. Saterusna nuluykeun sakola di HBS (Hoogere Burger School). Waktu diajar di HBS éta, Soekarno geus menggembleng jiwa nasionalismenya. Saucul lulus HBS warsih 1920, pindah ka Bandung sarta melanjut ka THS (Technische Hoogeschool atawa sakola Tekhnik Luhur anu ayeuna jadi ITB). Manéhna junun ngahontal gelar "Ir" dina 25 Méi 1926.
Saterusna, anjeunna ngarumuskeun ajaran Marhaenisme sarta ngadegkeun PNI (Partéi Nasional lndonesia) dina 4 Juli 1927, jeung tujuan Indonésia Merdika. Balukarna, Walanda, ngasupkeunana ka panjara Sukamiskin, Bandung dina 29 Désémber 1929. Dalapan bulan saterusna anyar disidangkan. Dina pembelaannya dijudulan Indonésia Menggugat, anjeunna némbongkeun kemurtadan Walanda, bangsa anu ngaku leuwih maju éta.
Pembelaannya éta nyieun Walanda beuki ambek. Ku kituna dina Juli 1930, PNI ogé dibubarkan. Sanggeus leupas dina warsih 1931, Soekarno ngagabung jeung Partindo sarta sakaligus mingpinna. Balukarna, anjeunna ditéwak deui Walanda sarta dipiceun ka Ende, Flores, warsih 1933. Opat warsih saterusna dipindahkan ka Bengkulu.
Sanggeus ngaliwatan perjuangan anu cukup panjang, Bung Karno sarta Bung Hatta memproklamasikan kamerdikaan RI dina 17 Agustus 1945. Dina sidang BPUPKI tanggal 1 Juni 1945, Ir.Soekarno mengemukakan alpukah ngeunaan dasar nagara anu disebutna Pancasila. Tanggal 17 Agustus 1945, Ir Soekarno sarta Drs. Mohammad Hatta memproklamasikan kamerdikaan Indonésia. Dina sidang PPKI, 18 Agustus 1945 Ir.Soekarno terpilih sacara aklamasi minangka Présidén Republik Indonésia anu kahiji.
Saméméhna, anjeunna ogé junun ngarumuskeun Pancasila anu saterusna jadi dasar (idéologi) Nagara Kahijian Republik Indonésia. Anjeunna narékahan mempersatukan nusantara. Komo Soekarno usaha menghimpun bangsa-bangsa di Asia, Afrika, sarta Amérika Latin jeung Konférénsi Asia Afrika di Bandung dina 1955 anu saterusna ngembang jadi Gerakan Non Blok.
Pemberontakan G-30-S/PKI ngababarkeun krisis pulitik hébat anu ngabalukarkeun tampikan MPR luhur pertanggungjawabannya. Sabalikna MPR mengangkat Soeharto minangka Pajabat Présidén. Kaséhatanana terus memburuk, anu dina poé Minggu, 21 Juni 1970 manéhna maot di RSPAD. Manéhna disemayamkan di Wisma Yaso, Jakarta sarta dimakamkan di Blitar, Jatim di deukeut astana ibundanya, Ida Ayu Nyoman Rai. Pamaréntah menganugerahkannya minangka "Pahlawan Proklamasi".
Artikel Terkait
This Is The Newest Post
Subscribe to: Post Comments ( Atom )


text:
Nurutkeun tingkesan WordPress ahir taun 2012 pikeun blog Kampung Ciburuan [KC], aya sababaraha tulisan anu jadi pinunjul dina blog Kampung Ciburuan [KC]. Tulisan-tulisan anu pinunjul téh hususna ngeunaan Komputer anu ditulis dina Bahasa Indonésia saperti tulisan Komponen Penyusun Motherboard, Komponen Penyusun Komputer Pribadi (PC) jeung Jenis-jenis Soket Prosesor. Nurutkeun kanyataan yén tulisan-tulisan anu pinunjul éta ditulisna saméméh taun 2012, tapi angger pinunjul kénéh dina taun 2012, atuh WordPress méré wejangan supaya nyieun tulisan téh anu aya pakaitna reujeung tulisan anu pinunjul éta. Jadi lamun hayang loba anu ngalongok atawa loba anu néangan tulisan di mandala maya alusna mah tulisanana ngeunaan atawa aya pakaitna reujeung komputer.
Ngan hanjakal, tulisan-tulisan anu pinunjul téh ditulisna dina Bahasa Indonésia, lain dina Basa Sunda. Sedengkeun tulisan-tulisan dina blog ieu mah apanan condong kana tulisan anu maké Basa Sunda, jadi papalingpang ogé reujeung maksud ieu blog. Sanajan kitu aya sababaraha tulisan anu dihaja dipedalkeun dina Bahasa Indonésia.
Ka hareupna mah sigana, blog ieu mah dihususkeun pikeun medalkeun tulisan-tulisan dina Basa Sunda. Sedengkeun eusina mah bebas, bisa ngeunaan komputer ogé jeung ngeunaan daluang/elmu pangaweruh séjénna.


text:
Hasil Pencarian
Hasil pencarian untuk kata kunci panganten (6)
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- Sarsilah Ngaran Patempatan Di Tatar SundaÉséy Dédé Kosasih
17 Aug 2005 - 10:22 am
Oléh-oléh Priangan dilingkung gunung
Majalaya, Soréang, Banjaran Bandung...
Sempalan lagu "Borondong Garing" di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana 'sajarah' ngajanggélékna.
- SEPUTAR BUSANA KAIN KEBAYA SUNDA DENGAN ASSESORIESNYAH.R. Hidayat Suryalaga
15 Oct 2002 - 12:48 am
Dalam tulisan ini, penulis hanya mencoba memaparkan secara singkat historis, jenis serta cara pemakaian berbusana kain kebaya Sunda. Mungkin bermanfaat bagi wanoja Sunda yang ingin berbusana kain kebaya Sunda sesuai dengan norma-norma yang baik dan benar. Tulisan ini disarikan dari pengalaman penulis yang pernah menjadi juri/penatar Pemilihan Mojang dan Jajaka Parahiyangan/Jawa Barat dari tahun 1988-2001.
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- SI KABAYAN NGAKU HATUT
11 Jul 2002 - 5:45 am
Si Kabayan boga kiai beuki hatut, barang kiaina endek kawin ngumaha ka Si Kabayan, cek kiaina, "Kumaha Kabayan aing dek kawin, tapi dia nyaho lamun aing eta bosen teu ilok karasa deui laju hatut bae, atuh."
Cek Si Kabayan, "Cocokan bae jubur kiai."
Cek Kiaina, "Ari dicocokan matak mules beuteung engke lesot bae cocokna nyebrot kaluar jeung bukurna, beuki matak isin; jadi kieu geh; lamun engke aing nyembah ka mitoha dia ulah jauh nuturkeun ti burieun aing, ari aing hatut aku bae ku dia, ja dia mah lain panganten ieuh, moal isin, engke dia ku aing diupahan ali cacag nangka, kop tah alina."


text:
Jauh Deukeut Tetep Layeut Sanajan Paanggang Babarayaan Tetep Manjang, Sareundeuk Saigel Nanjeurkeun Kasundaan
Jumat, 23 September 2011
beubeuleuman
“Tapi pan boh porkas atawa buntut tèh geus teu laku, teuing lamun aya kupon bodas anu dijual susulumputan mah,”cèkèng tèh. Meuleum menyan biasana sok dibungbuan ku jangjawokan, ceuk Kang Yan anu ngulik kana urusan èta, biasana mènta balabantuna ka sabangsaning jin, jurig, dedemit pikeun ngawujudkeun kahayang sangkan buru-buru dikabulkeun. Ngan lamun nitènan jangjawokan tètèla teu sakabèhna mènta ka mahluk-mahluk salian ti manusa, sabab diantarana aya jangjawokan anu disungsuman ku kalimah tauhid. Numutkeun Poerwadarminta ,mantera atawa jangjawokan nyaèta ucapan anu ngadatangkeun daya gaib anu bisa nyageurkeun jeung bisa ogè nyilakakeun. Atawa susunan ucapan anu jiga pantun, anu dianggap ngandung kakuatan gaib, tur biasa dipakè ku para dukun pikeun ngungkulan kakuatan gaib anu sèjèn. Pangbagiananan, ceuk Rusyana, aya tujuh, dumasar kana tujuanana nyaèta, jampè, pangasihan, panyinglar, jangjawokan, rajah, ajian, jeung pelèt. Tujuan jampè pamakè, aya anu bodas aya nu hideung. Nu bodas pikeun kahadèan, anu hideung keur kajahatan. Salah sahiji conto jampè bodas anu tujuanana pikeun panyalindungan nyaèta kawas dihandap ieu :
Rarakan Nyi Pohaci, Hihid kekeper iman
Nyiru tamprak ning iman, Dulang ketuk ning iman
Parako bengker ning iman,Hawu dungkuk ning iman
Suluh solosod ning iman, Sèèng kukus ning iman.
Sedengkeun pèlèt atawa jampè asihan :
Samping aing kebet lèrèng, ditilik ti gigir lenggik
diteuteup ti hareup sieup, mikaeunteup mikasieup
mangka eunteup mangka sieup, ka awaking
awaking ratu asihan, ti luhur kuwung-kuwungan
ti handap teja mentrangan, ditilik ti tukang lenggik
di tilik ti gigir sieup, mangka eunteup mangka sieup
asih…asih… asih….
asih ka badan awaking.
Aya ogè jampè pamakè anu geus Islami, biasana diselapan ku kalimah Lailla hailelloh sarta Muhammadarosulululoh. Anu pangutamana mah, pastina tèh kumaha niatna jeung kamana muntangna. Lamun niatna gorèng bari jeung tujuanana salian ti Allah SWT, geus pasti mèngpar, kitu ogè anu muntangna ka Allah, niatna gorèng, sarua waè ulah dilaksanakeun. Kitu ogè dina beubeuleuman, lamun tujuanana pikeun mènta kasalametan haram hukumna, sabab nyuhunkeun tulung dina kasalametan pikeun umat muslim mah ngan ukur ka Allah swt. Sedengkeun pèpèntaan ka Allah mah kudu saluyu jeung katangtuan anu dijelaskeun ku Allah swt. Sakumaha firman Allah dina Al Qur'an surat Al Baqarah ayat 186 anu eusina nerangkeun yèn lamun mahluk-mahluk-NA nanyakeun ka anjeun, ngeunaan Diri-NA, mangka jawab, yèn Manten-NA deukeut. Manten-NA ngobulkeun jalma-jalma anu ngadu’a lamun èta jalma mènta ka Manten-NA, sarta maranèhanana nedunan sagala parèntah-NA jeung sakuduna maranèhanana ariman ka Manten-NA, sangkan maranèhanana salinana aya dina bebeneran.
Ngeunaan meuleum menyan ogè anu pikeun nyengitan rohangan anu mangrupa kai anu geus diteukteukan laleutik teu diharamkeun. Sabab seuseungitan tèh kaasup anu dipikarasep ku Malaikat. Nupenting mah alus tujuanana jeung puguh mèntana ka Allah SWT, lain ka sasama mahluk Allah. Pan manusa mah mahluk anu pangsampurnana nya!
Tina Jurnal Bogor/Lembur urang


text:
Malaria
Malaria (tina basa Italia: "hawa goréng") nyaéta kasakit inféksi nu di manusa ngabalukarkeun 500 juta inféksi jeung 2 juta palastra per taun, utamana di wewengkon tropik jeung Afrika sub-Sahara.
Eusi
Pamuka[édit | édit sumber]
Malaria mangrupa balukar tina inféksi parasit protozoa, Plasmodium (salah sahiji Apikompléksa) jeung véktor panépa reungit Anopheles (pikeun malaria di manusa).
Pikeun papanggihan ngeunaan nu nyababkeun malaria, dokter tentara Prancis Charles Louis Alphonse Laveran dipaparin Hadiah Nobel Fisiologi atawa Kadokteran taun 1907.
Gejala katarajang malaria di antarana muriang, ngadégdég, artralgia (nyeri sandi), utah, jeung konvulsi. Mungkin ogé karasa géték jeung ateul dina kulit, husuna malaria alatan P. falciparum. Komplikasi malaria kaasup koma jeung palastra lamun teu geuwat-geuwat dirawat—terutama budak leutik nu biasana gampang katarajang.
Mamalia séjén (kalong, rodénsia, primata), manuk jeung réptil ogé bisa katarajang malaria.
Mékanisme[édit | édit sumber]
Reungit Anopheles bikang nu kainféksi mawa sporozoit Plasmodium dina kelenjar ciduhna. Nalika nyoco manusa, nu biasana wanci pasosoré atawa kapeutingnakeun, sporozoitna asup kana awak ngaliwatan ciduh reungitna, terus kana ati, tempatna baranahan dina sél-sél ati hépatik. Sporozoit ieu lajeng jadi mérozoit nu bakal asup kana sél getih beureum. Dina sél ieu, mérozoit téh baranahan nepi ka ngancurkeun sél getih beureumna.
Parasit malaria kajaga tina serangan sistim imun sabab hirup dina jero sél ati jeung sél getih, najan sabagian sél nu kainféksi bisa diancurkeun dina limpa. Sangkan teu diancurkeun dina limpa, parasit malaria bisa ngahasilkeun protéin nu bisa nyantélkeun sél getih beureum kana pinding saluran getih. Protéin ieu katelah PfEMP1, nu sahanteuna boga 50 varian antukna teu bisa dijadikeun targét sistim imun. Nalika sistim imun mimiti mikawanoh sarta nyieun antibodi pikeun protéin ieu, parasitna geus ngarobah protéinna, antukna sistim imun tinggaleun waé.
Kontroversi DDT[édit | édit sumber]
- Artikel utama: DDT
DDT mangrupa inséktisida modéren munggaran nu dijieun dina mangsa awal Perang Dunya II. Mimitina mah ieu bahan kimia téh ditujukeun pikeun merangan reungit nu nyebarkeun malaria, tapi taun 1970-an dicaram di loba nagara alatan pangaruh lingkungan anu goréng. Di lebah dieu kontroversi mucunghul alatan tuduhan pajarkeun ieu panyaram téh ngabalukarkeun lobana korban palastra di wewengkon-wewengkon nu saméméhna geus aman tina bahya malaria.
Anémia sél arit jeung pangaruh genetik lianna[édit | édit sumber]
Pamawa gén anémia sél arit kajaga tina malaria ku sabab ayana mutasi dina hémoglobinna; ieu ngécéskeun naon pangna anémia sél arit ilahar dipimilik ku jalma nu asalna ti Aprika. Kasus kieu méh sarupa jeung mutasi hémoglobin lianna nu ngabalukarkeun talasémia, nu loba dipimilik ku pangeusi wewengkon tropis éndemik malaria.
Kasakit lianna nu bisa nyegah malaria nyaéta kakurangan dehidrogénase glukosa-6-pospat (glocose-6-phosphate dehydrogenase deficiency, G6PD), sabab dina sél getih beureum énzim ieu téh dipikabutuh pisan ku P. falciparum.
Rujukan[édit | édit sumber]
- Malaria, Wikipédia édisi basa Inggris per 17 Méi 2005
- Ito J, Ghosh A, Moreira LA, Wimmer éa, Jacobs-Lorena M (2002). Transgenic anopheline mosquitoes impaired in transmission of a malaria parasite. Nature 417: 387-8. PMID 12024215
Tumbu kaluar[édit | édit sumber]
- WHO site on malaria
- CDC site on malaria
- Medline Plus site on malaria
- Malaria Vaccine Initiative
- Malaria. The UNICEF-UNDP-World Bank-WHO Special Programme for Research and Training in Tropical Diseases
- story of the discovery of the vector of the malarial parasite
- History of discoveries in malaria
- New Scientist - New Malaria Vaccine Raises High Hopes 15 Oktober 2004
- BBC - Hopes of Malaria Vaccine by 2010 15 Oktober 2004
- BBC - Science shows how malaria hides 8 April 2005
- The DDT Ban Myth
- LookSmart - Malaria kategori diréktori
- Open Directory Project - Malaria kategori diréktori
- Yahoo! - Malaria kategori diréktori
- History of Malaria in Spain
- Wellcome Trust against Malaria
- Burden of Malaria, laporan BBC ngeunaan malaria di Uganda kalér


text:
Biantara Basa Sunda Tema LINGKUNGAN Assalamualaikum wr wb. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih..
Kabersihan Sakola Wilujeng Pengertian Carita Pondok Carita pondok teh berminggu-minggu ngerjain cerpen ini buat tugas bahasa kerep kacaturkeun kiai dijadikeun konsultan pulitik," Kecap kerep puguh basa Sunda, Carita Pondok • Basa di sakola aya Ku Godi Suwarna • Carita Pondok .
conto biantara bahasa sunda, Conto Biantara Miara Kabersihan Lingkungan Sakola . contoh naskah iklan layanan masyarakat tentang lingkungan, .
Contoh Cerita Kehidupan Lingkungan Sosial dalam Bahasa Sunda. , lulusan sakola SMA, aya oge anu dilembur kuring mah sok ngajaga kabersihan lingkungan, .
Conto biantara miara kebersihan lingkungan sakola conto biantara miara e, conto biantara bahasa sunda, To Conto Biantara Miara Kabersihan Lingkungan Sakola.
Terutami kabersihan di lingkungan sakola ieu. Sakumaha anu atos kauninga ku urang sadaya, Contoh Biantara Bahasa Sunda tentang Kebersihan ..
Contoh biantara atau pidato bahasa sunda tentang ku cara sasarengan urang hayu ngajaga kabersihan dina lingkungan sakola. Carita Pondok Bahasa Sunda Bikin .
- Halaman ini diberdayakan oleh Google dan Bing! -


text:
Reporter : ENDANG SUMARDI
Satiap OPD (Organisasi Parangkat Daérah) kaasup Kacamatan, Kalurahan jeung Lembaga Pendidikan di satiap tingkatan, sarta BUMN jeung BUMD di Kota Sukabumi, satiap minggu cindekna dina saban poé Senén isuk, ngalaksanakeun Upacara Pangibaran Bendéra Mérah Putih, ti mimiti poé Senin, 4 Séptémber 2017. Anapon anu jadi Inspéktur Upacara dina Upacara Pangibaran Bendéra Mérah Putih poé Senén, 4 Séptémber 2017 di Tingkat Setda Kota Sukabumi kaasup Diskominfo (Dines Komunikasi jeung Informatika) Kota Sukabumi, Dispusip (Dines Perpustakaan jeung Kaarsipan) Kota Sukabumi, BPKD (Badan Pangalolaan Kauangan Daérah) Kota Sukabumi sarta BKPSDM (Badan Kapagawéan jeung Pangembangan Sumber Daya Manusa) Kota Sukabumi, nya éta Sekertaris Daérah Kota Sukabumi, Dr. H.M.N. Hanafie Zain, M.Si.
Dina biantarana Sekertaris Daérah Kota Sukabumi ngajelaskeun, dilaksanakeunana Upacara Pangibaran Bendéra Mérah Putih satiap minggu cindekna dina saban poé Senén isuk di Kota Sukabumi téh, luyu jeung Surat Ědaran ti Kemendagri (Kementrian Dalam Negri) RI Nomer : 015.1/3506/SJ, yén ti mimiti tanggal 4 Séptémber 2017, satiap OPD kaasup Kacamatan, Kalurahan jeung Lembaga Pendidikan di satiap tingkatan, sarta BUMN jeung BUMD, wajib ngalaksanakeun Upacara Pangibaran Bendéra Mérah Putih dina satiap minggu cindekna dina saban poé Senén isuk, sarta anu jadi Pembina Upacarana nya éta Kapala OPD, Camat, Lurah jeung Kapala Sakola, sarta Pingpinan atawa Diréktur BUMN jeung BUMD masing-masing. Ngan saupama dina sala sahiji minggu aya tanggal 17 atawa aya tanggal Pangéling-ngéling Hari Besar Nasional, éta Upacara Pangibaran Bendéra Mérah Putih téh cukup dilaksanakeun dina tanggal 17 atawa tanggal Pangéling-ngéling Hari Besar Nasional.
Sekertaris Daérah Kota Sukabumi nandeskeun, satiap OPD kaasup Kacamatan, Kalurahan jeung Lembaga Pendidikan di satiap tingkatan, sarta BUMN jeung BUMD di Kota Sukabumi, wajib ngalaporkeun palaksanaan Upacara Pangibaran Bendéra Mérah Putih satiap bulan sakali ka Walikota Sukabumi, ngaliwatan Sekertaris Daérah Kota Sukabumi, c.q. Bagian Humas jeung Protokol Setda Kota Sukabumi.
Nyigeung jumlah pagawé di lingkungan Setda Kota Sukabumi kaasup Diskominfo Kota Sukabumi, Dispusip Kota Sukabumi, BPKD Kota Sukabumi sarta BKPSDM Kota Sukabumi anu miluan Upacara Pangibaran Bendéra Mérah Putih dina poé Senén, 4 Séptémber 2017, sakumaha anu dijelaskeun ku Sekertaris Daérah Kota Sukabumi kawilang réa pisan, nya éta leuwih ti 95 peresén. Anapon pagawé nu teu miluan Upacara Pangibaran Bendéra Merah Putih dina poé Senén, 4 Séptémber 2017 téh, saméméhna geus méré iber jeung alesanana bisa dipertanggungjawabkeun, saperti gering, dines luar jeung cuti ngalaksaksanakeun ibadah haji.
Tah kulantaran kitu, Sekertaris Daérah Kota Sukabumi ngahaturkeun nuhun jeung pangajén anu saluhur-luhurna ka sakumna pagawé anu milu Upacara Pangibaran Bendéra Mérah Putih dina poé Senén, 4 Séptémber 2017, sakaligus ngaharepkeun, sangkan Upacara Pangibaran Bendéra Mérah Putih téh salawasna diiluan ku sakumna pagawé di satiap OPD kaasup Kacamatan, Kalurahan jeung Lembaga Pendidikan di satiap tingkatan, sarta BUMN jeung BUMD di Kota Sukabumi, lantaran geus jadi sala sahiji kawajiban pikeun satiap pagawé.